ई का हो रहल बा ? – Anjoria\nApr 4, 2011 व्यंग्य\nएक बेर एह सदी के महानायक अमिताभ बच्चन एगो फिल्म में गीत गवले रहले, ये क्या हो रहा है, भाई ये क्या हो रहा है? एकर जवाब मिलल रहे कि, कुछ नहीं…कुछ नहीं… बस प्यार हो रहा है. हम एह फिल्म के देखले नइखी बाकिर गीत के बोल से लागत बा कि प्रेमी-प्रेमिका के कुछ अइसन-वइसन करत पकड़ले पर उनका मुंह से निकलल होखी कि ई का हो रहल बा ? आजु हालत ई बा कि सुप्रीम कोर्ट पूरा देश से पूछत बिया कि ई का हो रहल बा आ एह बाति के जवाब देबे वाला केहू नइखे. इहे सवाल एक दिन सुबह-सबेरे हम उस्ताद गुनाहगार का घरे जाके पूछनी, त ऊ खीझिया गइलन. भउजाई से चाय पियावे के बात कहत कहले, “होखे के त बस खाली भ्रष्टाचार हो रहल बा, घपला हो रहल बा, घोटाला हो रहल बा, औरतन लड़िकियन का साथे बलात्कार हो रहल बा. एकरा अलावा त कुछ होखत नइखे. तू अउरी का सुनल चाहत बाड़ऽ ? सुबह-सबेरे राम नाम लिहला का बजाय हमरा मुंह से खराबे बात निकलवावत बाड़ऽ.”\nहम उस्ताद गुनाहगार के तनि अउर पिनकवनी, “रउरो अमिताभ बच्चन का तरह लोग से पूछीं, ई का हो रहल बा ?”\nगुनाहगार तनी मुलायम पड़लन. कहलन, ‘यार! केकरा-केकरा से पूछबऽ ? सुप्रीम कोर्ट पूछत त बिया ? बा केहु जवाब देबे वाला ? प्रधानमंत्री से पूछऽ, त ऊ अपना ईमानदारी के तगमा आ मजबूरी के रोना रोवे लगीहें. विपक्षी सिरिफ हाय-हाय कइल जानत बाड़े. उनुको मालूम बा कि देश में का हो रहल बा. कुछ ऊ कइले बाड़न, कुछ उनुकर भाई-बंधु करत बाड़न आ उनुका उमेद बा कि कुछ ऊ आगा चलि के करीहें. एही आस पर त उनकर सगरी हाय-हाय टिकल बा.”\nहम कहनी, “सरकार के कुछ मत कहीं. ऊ कइले त बिया. ए राजा के जेल भेज दिहलसि, सुरेश कलमाड़ी के किया-कराये पर पानी फेर दिहलसि. अब बेचारु सफाई देते फिरत बाड़न कि हम कुछ नइखीं कइले.”\nगुनाहगार फेरु खिझिया उठलन, “अरे, त करतन नू ! कुछ करहीं खातिर त जिम्मेदारी सउपल गइल रहे. जब कुछ ना कइलन त अतना बड़ घोटाला निकलल आ अगर कुछ खुदा ना खास्ता कइले रहतन त फेर पूरा देशे कंगाल हो जाईत. भगवान बचावे, अइसनका लोगन से. अगर अपना देश में दूइयो-चार गो अइसन करे वाला निकल जास त फेर देश के बंटाधारे बूझऽ.”\n“भाई साहब, अइसनका लोगन से हमनी के देश के धरती कबहियो खाली नइखे रहल. आजादी का बाद से ले के आजु तक एह घोटालाबाजन के नाम गिनाईं का ?”\n“रहे द यार…अपना देश के त भाग्य नियंते हो गइल बाड़न स घोटालेबाज. हमनी जन-गण-मन के अधिनायक त इहे हउवन स. एकनिये के जयगान गावत-गावत हमनी का एह दुनिया से विदा हो जाएब.” उस्ताद गुनाहगार अब कुछ भावुक आ भाग्यवादी जइसन हो चलल रहले. उनुका के अउरी परेशान कइला का बजाय घरे लवटि चलनी. चौराहा पर चहुँपनी त ओहिजा भीड़ लागल देख मामिला समुझे खातिर नियरा गइनी त पता चलल कि कुछ नवही एगो रिक्शा पर गोमती नगर से पालिटेक्निक कालेज आइल रहले सँ आ किराया का नाम पर पांच रुपये पकड़ा के चल दिहले. रिक्शावाला कुछ कहलसि त ओकरा के मार पीट के ओकरा लगे जवने कुछ रहे उहो लूट के भाग गइलें. लुटाइल-पिटाइल रिक्शावाला तमाशाई भीड़ से पूछत रहुवे, “भइया, ई का हो रहल बा ? एकदमे अंधेर मचल बा एह देश में.मेहनतो करवले आ जवन कुछ रहे उहो लूट खसोट के चल गइले.”\nहम गुनगुनात घरे लवटि अइनी, “ई का हो रहल बा भाई इ का हो रहल बा ?”\nनकली ट्रॉफी…अब रउरा एकर मजा किरकिरा मत करीं


भोजपुरी मंथन – Page 85 – भोजपुरी-ब्लॉग भोजपुरी-साहित्य भोजपुरी- दुनिया भोजपुरी-ऑनलाइन-ब्लॉग भोजपुरी-बैचारिक-ब्लॉग भोजपुरिया-संस्कृति भोजपुरिया-समाज पूर्वांचली-समुदाय भोजपुरी-साहित्य-कोष भोजपुरी-साहित्यकार भोजपुरी-कवि भोजपुरी-लेखक\nजलवायु परिवर्तन भारत ही ना बल्कि पूरा विश्व खातिर एगो बड़ा ही गंभीर मुद्दा रहल बा| पूरा विश्व एकरा के लेके चिंतित बा| सबसे पाहिले इ कि जलवायु परिवर्तन ह का? जलवायु परिवर्तन हरित गृह प्रभाव (Green house effect)के वजह से होखे वाला तपन ह, जवना में पृथ्वी से टकराकर लौटे वाला सूर्य के किरणके वातावरण में उपस्थित कुछ गैस अवशोषित कर लेला|जवना के परिणामस्वरुप पृथ्वी के तापमान में वृद्धि होला|…\nअमर शहीद फौजदार अहीर\nपंडित राजकुमार शुकुल के भारतीय स्वतंत्रता संग्राम के अग्रदूत कहल जाव त एमे कवनो अतिसयोक्ति ना होई । उनकर पारखी नजर मोहनदास करमचंद गांधी के अंदर छिपल दिव्य तेज के पहिलही नजर में पहचान लेह्लक अउरी भागीरथी प्रयास करके गांधी के चंपारण के भूमि पर १० अपरील १९१७ के उतार देह्लक। गांधी जब चंपारन से लवटलेन त दुनिया उनका के महात्मा के रूप में स्वीकार कइलक़। आज हमरा हर्ष हो…\nबेहाल विपक्ष कइसे लड़ी २०१९ के लड़ाई ?\nउतर प्रदेश आ उतराखण्ड में मिलल भाजपा के प्रचंड जीत से बिपक्ष उबरल ना रल तले दिल्ली के नगर निगम के चुनाव में मिलल भारी जीत बिपक्ष के परेशानी बढ़ावे ला काफी बा । राजनीतिक विश्लेषक लोगन के राय बा की एमसीडी जइसन नगर निकाय के चुनाव नतीजा के महागबंधन बनावे वाले दल के ओर से हल्का में लेहल कतई उचित ना होइ । एकर कारण इ बा कि देश…\nदेश में एगो बरियार मुस्लिम महिला आन्दोलन के जरूरत\nदेश में कव दशक से धर्म के नाम प वोट बैंक के राजनीति होत रहल बा। हरेक चुनाव में बस इहे सुने के मिलल बा कि हम‘मुस्लिम खातिर हई कर देब हउ कर देब’। लेकिन सच्चाई इ बा कि इ सब कहके सच्चा हितैषी बने खेल त शुरू हो जाला लेकिन कोई कुछ ना करे। एह शोर में मुस्लिम समाज के असली चुनौति मुद्दा बने से अछूता रह जाला। राजनीती…\nपरेम : समर्पण आ विश्वास\nफरवरी माह के आरंभ होत नवका पीढ़ी मे कुछ नया कुलबुलाहट देखे के मिलता । फलना दिवस आ चिलना सप्ताह पहिले त इ सब झमेला ना रहल ह । हमनी के देश मे प्रेम त सबसे अद्बभुत बा । इहां प्रेम के प्रतीक राधा कृष्ण के जोड़ी मानल जाला । हमनी के इहवा बसंत मास ही पुरा प्रेम पर समर्पित बा । कृष्ण जहां राधा के संग रास रचावत…\nपद्मश्री के तंगहाली में मौत छोड़ गइल अनेक सवाल\nजिनगी से बड़का कुछु ना होला, जब जिनगी ही ना रही त कवनो सभाखन चाहे कवनो पुरस्कार का करी । ८ फरवरी रात नौ बजे पेट के दरद आ खुजली के शिकायत पर मशहूर पंडवानी गायक पद्मश्री पूनाराम निषाद के सस्पेंड भर्ती करावल गइल आ शनिचर के दुपहर दु बजे उ काल के गाल मे समा गइलन । घर वाला लोगन के कहनाम रहे कि अस्पताल मे भर्ती भइला के…\nएह लोकतंत्र में औरतन के अच्छा दिन कब आई ?\nभारतीय स्त्री सुनत मन मे जे छवि आवेला उ माई , भौजाई चाहे बहिन के होखेला.साड़ी पहिनले, सेनुर चुड़ी धारण कईले आ व्रत त्यौहार करत माई , हंसी ठिठोली करत भौजाई चाहे समुचे घर फिरके लेखा घूमत बहिनिया , जमाना चाहे कतनो आगे बढ़ गईल होखे ,हमार मन मे त इहे छवि प्रकट होखेला । आज आजादी के कई साल बाद भी अउरी गणतंत्र लागु होखे के अनेको साल बाद…\nभारतीय संविधान लोकतांत्रिक मूल्यन के संघर्ष\nआजादी के तुरंत बाद हमनी के जवन संविधान अपनइनीजा अउरी बाद में समयानुसार संसोधन कईल गईल ओकरा हिसाब से सही मायना में समानता प आधारित एगो लोकतांत्रिक समाज दने बढ़त बढ़त अब तक ले जाती धर्म अउरी संस्कृति के तमाम दबाव से मुक्त हो गईल चाहत रहे| स्वतंत्रता के लगभग 70 साल बाद दलित, गरीब, आदिवासी, अल्पसंख्यक अउरी औरतन के स्तिथि के कवना मापदंड से मापल जाव| एह समूह के…


सरकार बनावे से पहिले आ आपा नेता केजरीवाल आपन जिद्द मनवइहे – टटका खबर\nDec 14, 2013 आ आपा, केजरीवाल\nनयी दिल्ली. 14 दिसंबर (वार्ता) आ आपा नेता केजरीवाल के कहना बा कि उ कांग्रेस भा भाजपा से तबे समर्थन लीहें जब उ लोग उनकर शर्त माने के तइयार हो जाई. आ जब दुनू मान जइहें तब उ अपना जनता से पूछला का बाद सरकार बनावे प विचार करीहें.\nआज सबेरे उपराज्यपाल नजीब जंग से मिलला का बाद अरविंद केजरीवाल पत्रकारन के आपन शर्त सुनवले. कहलन कि मुद्दा प समर्थन मिली तबे सरकार बनइहें सत्ता में आवे खातिर सरकार बनावल उनकर मनसा नइखे. एह बीच केजरीवाल उप राज्यपाल से दस दिन के समय मँगले बाड़न जवना प उप राज्यपाल कुछ ना कहलन.\nकेजरीवाल के बयान का बाद जनता दल.यू के टिकट प मटियामहल से विधायक शोएब इकबाल अचरज जाहिर करत कहले बाड़न कि अब नइखे लागत कि दिल्ली में कवनो सरकार बन पाई. जइसन शर्त केजरीवाल लगावत बाड़न तवना के माने ला शायदे भाजपा आ कांग्रेस तइयार होखी.


बंगाल में मां काली के पूजा बड़ा सरधा आ समर्पण से होला. एही से नवरात्रि के एहिजा लोगन के इंतजार रहेला. महालया के पहिले आईं कालरात्रि के चर्चा कइल जाउ.\nLast Updated: October 23, 2020, 2:05 PM IST\nबंगाल में मां काली के एक से एक उच्च कोटि के साधन रहि चुकल बा लोग. एमें प्रसिद्ध बाड़े साधक रामप्रसाद, जिनकर रामप्रसादी भजन गांव- गांव में गावल जाला. साधक वामाखेपा के नांव बंगाल में सभे जानता. खेपा माने पागल. केकरा खातिर पागल? त जबाब बा मां काली के भक्ति में पागल. अउरी के? त रामकृष्ण परमहंस के नांव दुनिया भर में फइलल बा. त बंगाल में मां काली के पूजा बड़ा सरधा आ समर्पण से होला. एही से नवरात्रि के एहिजा लोगन के इंतजार रहेला. महालया के पहिले आईं कालरात्रि के चर्चा कइल जाउ.\n“शब्द कल्पद्रुम” नांव के एगो संस्कृत के शब्दकोश बा. ओमें लिखल बा कि काल: शिव: तस्य पत्नीति- काली. माने काल शिव जी के कहल जाला आ उनुका पत्नी के काली कहल जाला. त कालरात्रि केकरा के कहल जाला? नवरात्रि के सातवां रात के माता दुर्गा के कालरात्रि के रूप में पूजा कइल जाला. ई देवी मां के रौद्र रूप ह. उहां के रंग करिया होला. माता कालरात्रि के पूजा कइला पर भक्त के कौनो राक्षसी ताकत नोकसान ना पहुंचा सकेले. मां पार्वती भा काली भक्त के लगे आवे वाला हर राक्षसी हमला भा कतनो बड़ दुख- परेशानी कालरात्रि रूप धई के तुरंते, ओही छन में नष्ट क दिहें.\nकाल, समय के भी कहल जाला. त शिव जी काल के मालिक हउवन. ठीक कब का होखे के चाहीं उनुका मालूम बा. ओकरे अनुसार मां काली आपन काम करेली. एही से भगवान शिव के अर्द्ध नारीश्वर के रूप में भी देखावल जाला. शिव आ पार्वती, शिव आ काली अभेद बा लोग. त काल के ऊपर ओह लोगन के आधिपत्य बा. कहां केकर संहार करेके बा, ओ लोगन के ठीक मालूम बा. शिव जी कालातीत हउवन आ उनुकर पत्नी काली रूप में प्रकृति में सक्रिय रहे वाली शक्ति हई. बंगला भाषा में काली माने स्याही होला. माने करिया. ई करिया मां काली के प्रतीक ह. जहां भी मां काली के मूर्ति बा ओकर रंग काला भा करिया बा.\nसाधक लोग कहेले कि मां जदि दिव्य प्रकाश हई त ऊहे अंधकारो हई. एकर का माने? एकर माने ई कि साधक या भक्त के जीवन में जब भी अंधकार महसूस होखे त ओकरा घबड़ाए के ना चाहीं. ओह अंधकार में मां काली के आशीरबाद मिल रहल बा. ऊ प्रकाश में बाड़ी त अंधकारो में बाड़ी- सर्वव्यापी. त करिया रंग के व्याख्या सुनि के संतोष होला. शैव विद्वान कहे ला लोग कि शिव जी पूरा ब्रह्मांड के पिता आ पार्वती जी पूरा ब्रह्मांड के माता हई. त ई सुनि के निमने लागे ला.\nचंड- मुंड, रक्तबीज, शुंभ- निशुंभ, महिषासुर आ अइसने जबर कई गो राक्षसन के मारे- मुआवे खातिर माता पार्वती नया- नया रूप धइली. चंड- मुंड के मुअवली त उनुकर नांव चामुंडा परि गइल. आ रक्तबीज आ अइसने खतरनाक राक्षसन के मुअवली त कालरात्रि कहइली. अब रात्रि तीन प्रकार के होखेले- महारात्रि त शिवरात्रि के कहल जाला, मोहरात्रि एसे नांव परल कि माता के कृपा सिद्धि खातिर राति के जब भक्त एकांत साधना करे लागेला त ओकरा आधा से लेके एक किलोमीटर के दूरी तक एगो वाइब्रेशन माने स्पंदन पैदा क देली ताकि केहू बायबी आदमी साधक के डिसटर्ब ना करे.\nकई गो विद्वान कृष्ण जन्माष्टमी के भी मोहरात्रि कहेला लोग. त ई मोहरात्रि भइल. कुछु विद्वान मोहरात्रि के एगो अउरी व्याख्या कइले बा लोग. ओह लोगन के अनुसार माता के भक्त कौनो खतरा में परे वाला रहेला त माता मोहाविष्ट कइके ओकर रास्ता बदल देली आ ओकर रक्षा हो जाला. अगर ओकरा पर कौनो दुख- परेशानी आवे वाला बा त माता ओ दुख- परेशानी के कारण के नष्ट क देली. एही से मोहरात्रि नांव परल. मोह पैदा कके रक्षा कइल. आ तिसरका ह कालरात्रि. ई रात तंत्र साधना करे वाला लोगन खातिर बड़ा महातम वाला होला. मां काली के साधना रात में कालरात्रि के रूप में कइल जाला.\nएगो संस्कृत श्लोक में त ब्रह्मा जी कहतारे- “प्रकृतिस्त्वं च सर्वस्व गुणात्रयविभाविनी. कालरात्रिर्महारात्रिर्मोहारात्रिश्च दारूणा॥” माने हे माता रउवे तीन गुण (सत्व, रज आ तमोगुण) उत्पन्न करे वाली प्रकृति हईं. भयंकर कालरात्रि, महारात्रि आ मोहरात्रि रउवे हईं. एगो दोसरा श्लोक में ब्रह्मा जी कहतारे कि महाविद्या, महामाया आ महामेधा रउवे हईं. “देवी महात्म्य” में मेघा ऋषि कहले बाड़े- “भगवान के क्रियाशील शक्ति से परे महामाया हई जवन सगरे संसार के जोड़ि के रखले बाड़ी सगरे सृष्टि के संचालित आ नियंत्रित करतारी. सब जीव-जन्तु उनहीं के प्रेरणा से काम करतारे सन.”\nमाता के कालरात्रि रूप बड़ा भयंकर ह. मुंह में खून लागल बा. रक्तबीज के जब गरदन काटल जाउ त ओमें से खून गिरे आ ओह खून के एगो बूंद से नया रक्तबीज पैदा होके लड़े लागे. एही से ओकर नांव भइल रक्तबीज- माने रक्त से पैदा हो जाए वाला. बस मां काली आपन जीभ बड़हन चुके कइके आ जवन खून जमीन पर गिरे वाला रहे, ओके जीभ पर ले लेसु. अब माता के जीभ पर त ऊ पैदा होई ना. माता त खुदे कालरात्रि रूप धारण कइले बाड़ी. उनुकरा के एही से तंत्रपूजा में महत्व दिहल जाला कि उनुका के सिद्ध कइला का बाद काल भा खतरा से हमेसा रक्षा मिली. केहू बाल बांका ना क पाई.\nमाता कालरात्रि के जीभ बाहर निकलल बा, गरदन में मुंडमाला, एक हाथ में खून से भरल बरतन, एक हाथ में राक्षस के काटल मूड़ी, बाकी हाथन में अस्त्र- शस्त्र. त बड़ा भयानक रूप ह कालरात्रि माता के. कालरात्रि के समय अंतिम सीढ़ी पार करे वाला कई गो तांत्रिक सिद्धि पा लेला लोग. माता के वाहन गधा ह. माने पशु भाव पर माता के कंट्रोल बा. माता के लाल रंग पसंद ह. उनुका के पान के भोग लागेला. उनुका कृपा से कुल डर-भय आ बड़का से बड़का बाधा जरि के राख हो जाले सन. अब आईं महालया के बारे में जानल जाउ. महा माने महान, आ आलया माने आगमन. माने महान माता के आगमन.\nपितृ पक्ष के अगिला दिन से महालया शुरू हो जाला. वैज्ञानिक रूप से देखल जाउ त ओह दिन से मातृ शक्ति के वाइब्रेशन भा स्पंदन ऊंचा स्तर के रहेला. हर साल आश्विन महीना जवना के हमनी का ‘कुआर’ कहेनी जा के अमवसा भा अमावस्या तिथि के दिने महालया मनावल जाला. बंगाल में लोग महालया के बड़ा इंतजार करेले. एइजा ई बहुते शुभ दिन मनाला. महालया माने पितृपक्ष के समापन आ दुर्गापूजा के शुरूआत. इहो मान्यता बा कि देवी दुर्गा पाप आ घनघोर पाप कर्म करे वाला के नास करे खातिर महालया के दिने जनम लेले रहली. बाकिर एह साल यानी सन 2020 में मलमास यानी अधिक मास के कारन महालया पितृपक्ष के अगिला दिने ना सुरू भइल.\nमलमास के एक महीना गैप देके तब महालया आइल ह. त महालया नवरात भा नवरात्रि के प्रारंभ करावे खातिर आवेला. एह नव दिन में मां दुर्गा के नौ रूप- शैलपुत्री (पहाड़ के पुत्री यानी चट्टान जइसन दृढ़ता), ब्रह्मचारिणी, चंद्रघंटा (चंद्रमा जइसन चमक वाली), कुष्मांडा (पूरा जगत जिनका पैर में बा), स्कंदमाता (पार्वती पुत्र कार्तिक के एगो नांव स्कंद भी ह, स्कंद जी महावीर सेनापति कहल जालन), कात्यायनी (सुखद वैवाहिक जीवन खातिर आसिरबाद देबे वाली), कालरात्रि (काल के नाश करे वाली), महागौरी (ईश्वरीय अनुभूति करा वाली पवित्र सफेद रंग वाली मां), सिद्धिदात्री (सर्व सिद्धि देबे वाली माता) के पूजा होला.\nनवमी का दिने जब मां दुर्गा के प्रतिमा के भसान होखे लागेला त एइजा के मेहरारू सिंदूरखेला करेली सन. सिंदूर मां के चढ़ावल जाला आ मेहरारू ओह सिंदूर के एक दूसरा के मांग में लगा देली सन आ एकरा के बड़ा शुभ मानल जाला. काहें कि अइसन सिंदूर जीवन में हर घरी रक्षा करी आ ओह मेहरारू के पति के दीर्घायु करी. जब मां दुर्गा के प्रतिमा के भसान होखे लागेला- त भक्त लोग रोवे लागेला आ कहेला- “आस्छे बछर, आबार होबे” (अगिला साले फेर पूजा होई), आ “आबार एसो मां” (फेर अइह मां). मां त सब समय बाड़ी बाकिर भक्त लोगन के कहे के मतलब कि नवरात्रि नियर हाई वाइब्रेशन वाला समय- काल लेके फेरू आव मां.\nआ भसान गाजा- बाजा, नृत्य करत होला. बंगाल के नवरात के उत्सव एक दिन ना तृतीया से ही शुरू हो जाला आ दसमी तक चलेला. दूनो बेरा ढाक बाजेला. ढाक का ह. ढोलक के बहुत बड़ रूप के कल्पना करीं. कुछ- कुछ ओइसने रूप होला ढाक के. एगो खास छोट छड़ी से ढाक के पीट के बजावल जाला. ओकरा लय पर बहुत लोग नाचेला. बजावे वालन के ढाकिया कहल जाला. देश के कवनो प्रांत में शायदे एतना दिन दुर्गापूजा लगातार चलत होई आ मेला के माहौल रहत होई. कोरोना के कारन ए कुल में फरक जरूर परी. ढेर लोग वर्चुअल पूजा परिक्रमा करी.


हाउ टू फइलल प्रधान मंत्री फसल बिमा योजना हिंदी में बताये? » How To Fill Pradhan Mantri Fasal Bima Yojana Hindi Me Bataye - Download the Vokal App\nहाउ टू फइलल प्रधान मंत्री फसल बिमा योजना हिंदी में बताये?...\nप्रधानमंत्री फसल बीमा योजना जो है आप ऑफलाइन में बैंक जाकर कर सकते हैं दूसरा ऑनलाइन भी आप कर सकते हैं इसके लिए गूगल पर दिखे प्रधानमंत्री फसल बीमा योजना ऑस्ट्रेलिया जो आवेदक फोटो जाएगा किसान का आईडी कार्ड किसान का एड्रेस प्रूफ अगर खेता पर खुद का खेत का खसरा नंबर खेत का फसल बॉयज का पुरुष अगर खेत में बताइए किराए पर है खेत के असली मालिक के साथ करार की फोटो कॉपी के साथ जरूर लें इस तरह से आप से हैं तो मैं एब्षेशे सेंटर पर जाकर के ऑनलाइन करवा सकते हैं\npradhanmantri fasal bima yojana jo hai aap offline me bank jaakar kar sakte hain doosra online bhi aap kar sakte hain iske liye google par dikhe pradhanmantri fasal bima yojana austrailia jo avedak photo jaega kisan ka id card kisan ka address proof agar kheta par khud ka khet ka khasara number khet ka fasal boys ka purush agar khet me bataiye kiraye par hai khet ke asli malik ke saath karar ki photo copy ke saath zaroor le is tarah se aap se hain toh main ebsheshe center par jaakar ke online karva sakte hain\nप्रधानमंत्री फसल बीमा योजना जो है आप ऑफलाइन में बैंक जाकर कर सकते हैं दूसरा ऑनलाइन भी आप क\nहाउ टू प्ले में प्रधानमंत्री फसल बीमा योजना प्रधानमंत्री फसल बीमा योजना क्लेम करने केऔर पढ़ें\nअधिक है जो प्रधानमंत्री फसल बीमा योजना भारत किसानों का देश है जहां ग्रामीण आबादीऔर पढ़ें\nजसवाल हाउ टू चेक फसल बीमा योजना स्टेटस हिंदी में बताएं आपका जवाब होगा दोस्तोंऔर पढ़ें


के बनी करोड़पति खेले अइले गोविन्दा – Anjoria\nके बनी करोड़पति खेले अइले गोविन्दा\nJun 30, 2011 के बनी करोड़पति, गोविन्दा, महुआ टीवी\nबॉलीवुड के मशहूर सितारा गोविन्दा महुआ टीवी पर देखावल जा रहल गेम शो के बनी करोड़पति में एह शुक के खास मेहमान बन के अइहे आ हॉट सीट पर बइठ के शत्रुघ्न सिन्हा के सवालन के जवाब दीहें. एह शो में गोविन्दा के भरपूर मस्ती देखे के मिली. गोविन्दा बनारस के रहे वाला हउवन आ भोजपुरी, यूपी आ बिहार से उनकर नाता पुरान ह. खेल का बाद गोविन्दा के कहना रहल कि उनुकर मातृभाषा भोजपुरी ह आ ई खेल खेल के उनुका बहुते मजा आइल.\nशो में गोविन्दा के एन्ट्री होखी “मैं आया तेरे लिये” गाना का साथ. खेल शुरु होखे से पहिलही गोविन्दा बता दीहें कि ऊ जवन पुरस्कार एहिजा से जीतीहें ऊ सगरी निर्मला देवी अरुण कुमार ट्रस्ट के दे दिहल जाई. ई ट्रस्ट गोविन्दा के माता पिता का नाम पर बनल बा.\nपूरा शो का दौरान गोविन्दा शत्रुघ्न सिन्हा के आवाज के नकल करत रहि गइलन आ उनुकर डायलाग सुनवलन. जइसे कि “वे आयें तो कह देना कि छेनू आया था”, वगैरह. खेल का दौरान स्टेज पर गोविन्दा आपन कई गो संस्मरण सुनवलन आ शत्रुजी का साथे अपना अनुभव के दर्शकन से शेयर कइले.\nके बनी करोड़पति के प्रसारण सोमार से शुक ले रात नौ बजे से शुरु होला. हर हफ्ता शुक का दिने कवनो ना कवनो खास मेहमान होले हॉट सीट पर.\nManoj Tiwari second only to Nitish Kumar\nBhojpuri film news in nutshell : 5th July\n3 thought on “के बनी करोड़पति खेले अइले गोविन्दा”\nAntesh Sharma says:\nPlease gobinda sir mai kabhi bambe ayenge to aap se ham jarur milenge\nHamahu bihar shiwan se bani aur ham gobinda ji se milal chahat tani\npunam singh says:\nआज त बहुत मजा आवेवाला बा .\nLeaveaReply to punam singh\tCancel reply


Lalu Yadav Kurtafad Holi is still remembered today people enjoyed Bhojpuri Bhojpuri: आजो याद कइल जाला लालू क कुर्ता फाड़ होली, खूब होत रहे हुड़दंग– News18 Hindi\nBhojpuri: आजो याद कइल जाला लालू क कुर्ता फाड़ होली, खूब होत रहे हुड़दंग\nलालू जी रंग मस्ती में डूबल सब कर कपड़ा फड़वाएं लगलें. मुख्यमंत्री आवास पर जुटल सब लोग हंसी ठठा के साथे एक दोसरा क कपड़ा फाड़े अउर फड़वाएं. अंत में लालू प्रसाद क भी कपड़ा फड़ा जाए.\nLast Updated : March 25, 2021, 15:51 IST\nहोली क परब अवते याद आवे ला बिहार क पूर्व मुख्यमंत्री लालू परसाद यादव क हुड़दंगी होली. राजद सुप्रीमो लालू परसाद चारा घोटाला में लगभग तीन साल से जेल में बंद हउअन, से उनकर घरे होवे वाला हुड़दंगी होली भी तबे से नाही होत ह. पिछला साल जरूर उनकर सपूत तेजप्रताप यादव अपना घरे होली मनवले लेकिन एमे लालू वाला हुड़दंगी होली क रंग गायब रहे. लालू क होली क मजा ले चुकल नेता विधायक लोग आजो ओके भुलाये ना भुला पावे लं. बिहार क भोजपुरिया समाज में होली मनावे क गजबे उत्साह रहे ला. सवेरे से ही गोबर कादी माटी से होली खेलल शुरू कर देलें भोजपुरिया भाई लोग. फिर दोपहरिया तक रंग पानी के साथे जोगिरा गावत होली मनावल जाला. दोपहरिया बाद अबीर गुलाल के साथे शुरू होला गीत गवनई. सांझ होत होत थाकी के चूर हो जाला सब.\n1990 में जब पहिला बार मुख्यमंत्री बनले लालू परसाद त हर साल होली के दिने उनकर सरकारी घरों में भोजपुरिया माटी क महक गमके लागल जइसन भोजपुरिया समाज के हर घर में होली के दिने गमके ला. हर होली पर उनकर सरकारी घरे पर नेता, कार्यकर्ता, मंत्री, विधायकन क जुटान होवे. ढोल मंजीरा के साथे जोगिरा गावल जाए. लालू परसाद सबिका ले आगे गर्दन में ढोल टंगले जोगिरा गावे अउर सबसे गवाएं. कहल जाला कि होली एगो अइसन परब ह जेमें छोट बड़ सब लोग दोस्ती दुश्मनी छोड़ि के एके रंग में रंग जाला. मुख्यमंत्री रहते भी लालू परसाद क होली में भी इहे भाव देखाई पड़त रहे. लालू क अगुवाई में समूचा लोग फगुआ अउर जोगिरा सारा.. रा.. रा ..रा गावत मस्ती में डूबल रहत रहे. दोपहरिया तक रंग पानी में भीज के ढोल मंजिरा के थाप पर हुड़दंगई चले त दोपहरिया बाद अबीर गुलाल के साथे गीत गवनई चले.\nतब लालू अपने त जोगिरा सारा रा रा रा गावें ही आपन सहयोगी नेता रामकृपाल यादव से लेकर जयप्रकाश यादव तक सबहि से फगुआ गवाएं. कहे क माने इ कि लालू क होली में छोट बड़ सबहि नेता कार्यकर्ता रंग अउर मस्ती में डूबल रहत रहे. लालू क एगो अउर करीबी सहयोगी रहें कबाब मंत्री अनवर अली. होली के दिने कबाब मंत्री क मौज मस्ती देखते बने. मुख्यमंत्री के आगा जोगिरा गावत गावत अनवर अली अपना के लालू जी क बजरंग बली बतावे लगे. जोगिरा गावत उ कहें.. जइसे राम भकत हनुमान वइसे लालू भकत अनवर अली.... अनवर अली अपना के लालू भकत काहे ना कहें. लालू भकती के चलिता ही उ कबाब मंत्री कहाए लगलें. पहिले लालू प्रसाद मछरी कलिया शिकार क शौकीन रहलें. अनवर अली उनकरा खातिर अपने हाथ से कलिया मछरी कबाब बनावें अउर खूब शौक से खाएं. एकरा बादे से अनवर अली क नाम कबाब मंत्री पड़ गइल. कबाब मंत्री क सेवा से खुश होके लालू प्रसाद उनके एमएलसी भी बनवा देलें. जेकरा चलिते होली के दिने कबाब मंत्री क भकती अउर जोर मारे लगल.\nमुख्यमंत्री रहते लालू क होली पर हुड़दंगई त चरचा में रहबे कइल, चारा घोटाला के चलिते 1997 में मुख्यमंत्री पद छोड़िला के बाद त इ अउर बढ़ चढ़ि के होबे लागल. राबड़ी देबी के मुख्यमंत्री बनउला के बाद लालू क होली क मस्ती में अउर रंग जमे लागल. अब मुख्यमंत्री आवास राबड़ी देबी के नाम हो गइल रहे लेकिन होली पर हुड़दंगई पहिले से अउर बढ़ गइल. अब ढोल मंजिरा के साथे जोगिरा गावत गावत दोपहरिया तक कपड़ा फाड़ होली होबे लागल. लालू जी रंग मस्ती में डूबल सब कर कपड़ा फड़वाएं लगलें. मुख्यमंत्री आवास पर जुटल सब लोग हंसी ठठा के साथे एक दोसरा क कपड़ा फाड़े अउर फड़वाएं. अंत में लालू प्रसाद क भी कपड़ा फड़ा जाए. हुड़दंगई जब शुरू होखे त लालू कहें... हमार कपड़ा केहू ना फाड़ी लेकिन होली क मस्ती चरम पर पहुंचला के साथे उनहू क कपड़ा फडा जाए. एक बार क किस्सा ह कि बिहार के एगो बुजुर्ग मंत्री क त उपर से लेइके नीचे तक समूचा कपड़ा फाड़ देहल गइल.\nलालू क कपड़ा फाड़ होली त दू तीन बरिस तक चलल फेरो आस्ते आस्ते फीका पड़े लागल. एकरा बाद के होली में भी कपड़ा फड़ाए लेकिन पहिलवा जइसन हुड़दंगई नाही होखे जब सबकर कपड़ा फाड़ देहल जाओ. लालू क होली में एगो खास बात इहो रहे कि पत्रकार लोग भी ओमें खूबे मजा लेबे. पत्रकार लोग लालू से जोगिरा फगुआ भी गवाएं अउर लालू हंसी ठिठोली करते मस्ती में गावें. मुख्यमंत्री रहते लालू परसाद अपना सरकारी घर में राबड़ी देबी के छठ पूजा करे खातिर एगो पानी क बड़ हौदा बनउले रहलें. होली के दिने उ हौदा में रंग घोरा जाए अउर ओमे सबके डूबावल जाओ. अब त न मुख्यमंत्री आवास रहल न लालू परसाद क उ मौज मस्ती. चारा घोटाला में जेल जइला के बाद त लालू क हुड़दंग होली अब बीतल दिन क बात ही रह गइल ह. लेकिन होली क परब अवते लालू क होली उहो ढोल मंजिरा के साथे जोगिरा गावत अउर कपड़ा फाड़त फड़ावत मौज मस्ती के साथे होली मनावत लालू परसाद सबके याद आ जालं. (सुशील कुमार सिंह वरिष्ठ पत्रकार हैं.)\nBhojpuri Bhojpuri News Lalu Prasad Yadav


सड़क छाप बन गइले पंकज केसरी – Anjoria\nअभिनेता पंकज केसरी एह घरी सड़क छाप बन गइल बाड़ें आ उनुका के सड़क छाप बनवले बाड़न निर्माता अरुण कुशवाहा आ गुलशन अली. जानि गइल होखब कि मामिला फिल्मी ह. “सड़क छाप” फिलिम में पंकज के किरदारो सड़के छाप बा. वर्चस्व इन्फ्राटेक प्रा.लि. के परोसल आ एम जी फिल्म्स अउर पावेल इंटरटेनमेंट के बनावल फिलिम ’सड़क छाप’ के शूटिंग पूरा हो गइल बा आ अब पिस्ट प्रोडक्शन के काम चलत बा,\nएहमें पंकज केसरी के साथे बाड़ी दू गो हॉट अदाकारा. पहिलका हई राजस्थानी फिलिमन के सुपर स्टार अभिनेत्री नेहा श्री आ दोसरकी हई नवोदित अदाकारा भावना चौहान. अरुण कुशवाहा आ गुलशन अली के बनावल एह फिलिम के निर्देशक बाड़े रणजीत महापात्र. बाकी कलकारन में जफर खान, राजेश तोमर, विनीत, चांदनी जैसवाल, सिकंदर सुहाना, हिटलर मुकेश, रमण शर्मा आ सीमा सिंह के नाम मुख्य बा,\nकथा-पटकथा आ संवाद पप्पू प्रीतम के लिखल, संगीतकार राजेश रजनीश, गीतकार विनय बिहारी, पप्पू प्रीतम, मनु यादव अउर जावेद अहमद, छायांकन दिनेश पटेल अउर दया के, नृत्य निर्देशक कानु मुखर्जी, आ मार-धाड़ निर्देशक भरत क्षत्रिय हउवें. शूटिंग बिहार के मोतिहारी आ उत्तर प्रदेश के लखनऊ आ मुंबई के मनोहर लोकेशन पर करावल गइल बा.\n‘‘मैडम आई लव यू’’ पाखी हेगड़े


त्रिनिदाद आ टोबैगो के प्रधानमंत्री के जान से मारे के धमकी – टटका खबर\n– पारस रामऔतार\nपोर्ट ऑफ स्पेन, 29 अगस्त (आईएएनएस). त्रिनिदाद आ टोबैगो के प्रधानमंत्री कमला प्रसाद बिस्सेसर के फेसबुक पर अपलोड एगो वीडियो में जान से मारे के धमकी दिहल गइल बा.\nमहान्यायवादी आ सांसद आनंद रामलोगन पत्रकारन के बतवलन कि फेसबुक पर अपलोड एह वीडियो में प्रधानमंत्री के जान से मारे के धमकी, फूहड़ भाषा के इस्तेमाल, आ झूठ आरोप लगावल गइल बा. कहलन कि, “ई गम्भीर चिंता के बाति बा आ हम एह वीडियो के पुलिस आयुक्त ड्वेन गिब्स का लगे भेजे के कह दिहले बानी.”\nतीन मिनट 48 सेकेंड के ई वीडियो फेसबुक का मार्फत जारी भइल बा.\nदेश में होखल बहुते बेसी हत्या आ दोसरा अपराधन का चलते राष्ट्रपति जार्ज मैक्सवेल रिचर्ड्स 21 अगस्त के एहिजा आपातकाल के घोषणा कर दिहले बाड़न.\nपूरा देश में रात नौ बजे से सबेर पांच बजे तकले कर्फ्यू लगा दिहल गइल बा. देश के उत्तरी आ पूरबी इलाकन में एके रात में सात लोग के निर्मम हत्या का बाद ई कदम उठावल गइल बा.\nपिछला एक हफ्ता में 684 लोग के पकड़ल गइल बा जवना में कुछ आपराधिक संगठनन के प्रमुखो शामिल बाड़े जे लोग कोलम्बिया आ लैटिन अमेरिकी देशन से मादक पदार्थ के तस्करी करत करावत रहे. एह साल अबले 272 गो हत्या के पुष्टि भइल बा.\nकमला प्रसाद बिस्सेसर भारतीय मूल के हई आ पर साल मई 2010 में प्रधानमंत्री बनल रहली. ऊ त्रिनिदाद आ टोबैगो के पहिला महिला प्रधानमंत्री हई. एह देश के 44 फीसदी भारतीय मूल के लोग हवे, जिनकर पूरनिया 1845-1917 का दौरान ईख के खेती खातिर यूपी आ बिहार से आइल रहले.\nघूस लेत पकड़ाइल आयकर आयुक्त दयाशंकर


ⓘ कटगला गाँव, बरियारपुर, मुंगेर .. सूचना | यह क्या है?\nⓘ कटगला गाँव, बरियारपुर, मुंगेर ..\nⓘ कटगला गाँव, बरियारपुर (मुंगेर)\nWikipedia: कटगला गाँव, बरियारपुर (मुंगेर)\nबरयरप, मगर, कटगल, कटगलवबरयरपमगर, कटगला गाँव, बरियारपुर (मुंगेर), मुंगेर जिला के गाँव. कटगला गाँव, बरियारपुर (मुंगेर),\nकटगला गाँव, बरियारपुर (मुंगेर) मुंगेर जिला के गाँव. कटगला गाँव, बरियारपुर (मुंगेर) कटगल मगर बरयरप कटगलवबरयरपमगर\nरामनगर गाँव, जमालपुर, मुंगेर. मुंगेर जिला के गाँव.\nमुंगेर जिला के गाँव रामनगर गाँव, जमालपुर मुंगेर कटगला गाँव, बरियारपुर मुंगेर कटरिया गाँव, मुंगेर कठना गाँव, हवेली खड़गपुर मुंगेर कठरा गाँव कुमारपुर अराजी गाँव, बरियारपुर मुंगेर कुमारसर गाँव, संग्रामपुर मुंगेर. बरियारपुर प्रखण्ड के गाँव Owl. कठहरा बरियारपुर, मुंगेर, बिहार स्थित एक गाँव है।. bihar polling booths. बरियारपुर प्रखण्ड के गाँव. कटगला गाँव, बरियारपुर, मुंगेर. मुंगेर जिला के. बरियारपुर मुंगेर, बिहार का एक प्रखण्ड है। बरियारपुर मुंगेर डिस्ट्रिक्ट का एक बहुत बड़ा गांव है बरियारपुर गांव से होते हुए गंगा नदी गुजरती है रेलवे और नेशनल हाईवे होने के कारण बरियारपुर की विकास की रफ्तार बहुत अधिक है यहां की साक्षरता दर भी.\nकटगला गाँव, बरियारपुर मुंगेर. बर य रप र म ग र ब ह र एक प रखण ड ह बर य रप र म ग र ड स ट र क ट एक बह त बड ग व ह बर य रप र ग व स ह त ह ए ग नद ग.


आगरा में हो रहल भोजपुरी सम्मेलन – Anjoria\nमई 23, 2010 भोजपुरी\nविश्व भोजपुरी सम्मेलन का तरफ से पूर्वांचल सांस्कृतिक सेवा समिति के आयोजित राष्ट्रीय भोजपुरी सम्मेलन शुक का दिने आगरा शहर के सूर सदन में शुरु हो गइल. उद्घाटन मारीशस से आइल भोजपुरी बुद्धिजीवि डा॰सरिता बुद्धू दिया जरा के कइली. सम्मेलन में देश भर से आइल भोजपुरी साहित्यकारन का अलावा मारीशस, सिंगापुर, कनाडा, फिजी, मलेशिया, आ सूरीनाम से प्रतिनिधि आइल बाड़े.\nअपना उद्घाटन भाषण में डा॰बुद्धू कहली कि चिन्ता के बात बा कि देश विदेश में भोजपुरी के विकास होखला का बावजूद नयकी पीढ़ी भोजपुरी बोले में संकोच करत बा आ भोजपुरी खातिर इहे सबले बड़ चुनौती बा. सम्मेलन के अंतर्राष्ट्रीय अध्यक्ष सतीश त्रिपाठी के कहनाम रहे कि भोजपुरी के विकास के गति बहुते मद्धिम बा. अइसन मत होखे कि भोजपुरी सिनेमा आ लोकगीते तक सिमट के रह जाव. भोजपुरी साहित्य रचे आ पढ़े वालन के गिनती घटल जा रहल बा. गाँव जवार में त इ अबहियों अपना उर्जा से बढ़त बिया बाकिर शहरन में ना. जरुरत बा कि हमनी जब एह सम्मेलन से लवटी त अपना अॡना जगह भोजपुरी के दूत बन के जाईं. अपना इलाका में भोजपुरी भाषा आ एकरा साहित्य के समृद्ध करीं.\nउद्घाटन सत्र में डा॰अम्बेदकर विश्वविद्यालय के कुलपति प्रो के एन त्रिपाठी, यूपी के पूर्व मंत्री दुर्गा प्रसाद मिश्र, डा॰अरुणेश नीरन, प्रेम शुक्ल बगैरह वक्ता आपन राय रखलें. सबका एही बात के चिन्ता रहे कि भोजपुरी के विकास का बावजूद बातचीत में भोजपुरी के इस्तेमाल करे वाला लोग दिन पर दिन घटते जात बा. सम्मेलन का मंच प दैनिक जागरण के स्थानीय सम्पादक सरोज अवस्थी, छावनी बोर्ड के संजीव कुमार. अमरजीत मिश्रा, अशोक चौबे, हरिनारायण चतुर्वेदी, गिरींद्रनाथ दूबे मौजूद रहलें. एही सत्र में सम्मेलन के स्मारिका गंगाजलि के विमोचनो कइल गइल.\nसाँझ के कवि सम्मेलन आ ओकरा बाद मेघदूत के पूर्वांचल यात्रा नाम के गीत नाटिका के मंचन कइल गइल.\nटटका खबर, अतवार, २३ मई


टटका खबर, सोमार, वैशाख अँजोरिया त्रयोदशी, 2078 विक्रमी – टटका खबर\nटटका खबर, सोमार, वैशाख अँजोरिया त्रयोदशी, 2078 विक्रमी\nMay 24, 2021 कमलनाथ, कोरोना, कौशांबी, गाजीपुर, देवरुया, बलिया, भदोही, संतकबीर नगर, समुद्री तूफान यास, सोनभद्र\nदेश के पुरवारा किनारे आवत समुद्री चक्रवाती तूफान यास से निपटे खातिर राष्ट्रीय आपदा मोचन बल का साथही सेना के तीनो अंग के तइयार राखल गइल बा राहत के काम खातिर. प्रभावित होखे वाला इलाका से लोगन के सुरक्षित इलाका में भेजे के काम लगातार जारी बा. मछुआरन के काल्हुए से मना कर दीहल गइल बा समुद्र में आवे से. अनेसा बतावल जात बा कि तूफान यास बुध के साँझ ले पश्चिम बंगाल के दीघा आ पाराद्वीप का किनार से टकराई. ओह समय एकर रफ्तार 180 किलोमीटर प्रति घंटा के रहे के अनेसा बा. एह तूफान से जान माल के बड़हन नुकसान हो सकेला काहे कि ई बड़हन इलाका में पसरल रहे वाला बा. आजु सोमार से एकरा असर से बरखा के शुरुआत हो जाई. प्रधआन मंत्री नरेन्द्र मोदी काल्हु प्रभावित राज्यन के अधिकारियन आ बचाव का काम में लागे वाला विभागन के अधिकारि.न का साथे ञनलाइन बइठक क के हालात के समीक्षा कइनी.\nदेश में कोरोना के सक्रिय मरीजन के गिनिती 10 मई का बाद से लगातार घटत जा रहल बा. 10 मई का दिने देश में 37 लाख 45 बजार 237 मरीज रहलें जवन लगातार घटत 23 मई का दिने 28 लाख5हजार 399 रह गइल बा. कोरोना कहर के दुसरका दौर अपना अति का बिन्दु से नीचे आ गइल बा. काल्हु कोरोना के2लाख 40 हजार 842 नया मरीज मिललें त पुरान मरीजन में से3लाख 55 हजार 102 मरीज ठिको हो गइलें. दुख के बात इहे रहल कि रोजाना होखत मौतन में मामूली कमी आइल बा आ काल्हु3हजार 741 कोरोना मरीजन के मौत का साथही देश में कोरोना से मरे वालन के गिनिती करीब3लाख हो गइल बा.\nदेश में आग लगवावे के सलाह देबे वाला कांग्रेसी नेता आ मध्यप्रदेश के मुख्यमंत्री रहल कमलनाथ का खिलाफ भाजपा के नेतन से मिलल शिकायत पर भोपाल पुलिस मामिला दर्ज क लिहले बिया. ओने छतीसगढ़ में कांग्रेसी नेतन का शिकायत पर संबित पात्रा का खिलाफ केस दर्ज भइल बा. पात्रा पर आरोप बा कि ऊ देश बरबाद करे वाला कांग्रेसी टुलकिट होखे के गलत दावा कइले बाड़न.\nगाजीपुर के जंगीपुर इलाका में शेखपुर गांव का नियरा अतवार का दिने एगो तेज रफ्तार सफारी सड़क किनारे खड़ा ट्रक से जा टकराइल. एह हादसा में सफारी सवार एक आदमी के मौत हो गइल. चालको धविहल हो गइल बा.\nकौशांबी के शीतला धाम कोतवाली इलाका के नसीरपुर फरीदगंज गांव में एगो लइकी से दुष्कर्म करे के आरोपी के गिरफ्तार क के पुलिस मामिला के जाँच करत बिया, मामिला आशनाई के लागत बा जवना में लड़की के परिवार वाले दुष्कर्म के आरोप लगवले बाड़न.\nभदोही के शहर कोतवाली इलाके के जमुंद मुहल्ला में एगो आदमी पारिवारिक विवाद में अपना भाई आ भउजाई के छूरा घोंप घोंप के मार दिहलसि आ फरार हो गइल बा.\nदेवरिया के महुआडीह इलाका के नेरुई अमवां गाँव के नया चुनाइल प्रधान साथे मारपीट करत गोली मारे का आरोप में पुलिस चार जने के गिरफ्तार कइले बिया.\nबलिया जिला के बांसडीहरोड इलाका में बलिया टाउन पालिटेक्निक का छात्रावास परिसर का लगे से एगो 40 बरीस के औरत के लाश बरामद भइल बा.\nसंतकबीरनगर के कोतवाली खलीलाबाद इलाका में अतवार का भोरे भइल एगो सड़क हादसा में एकही परिवार के पाँट सवांग के मौत हो गइल. देवरिया के मांगो कोड़र गाँव के एगो आदमी अपना परिवार साथे लुधियाना से आवत रहले जब पिकअप चालक के झपकी लाग गइल आ पिकअप सड़क किनारे खड़ा ट्रक से जा टकराइल.\nसोनभद्र के पिपरी इलाका के मलिन बस्ती से पुलिस चार गो तस्करन से करीब 25 लाख रुपिया दाम के हेरोईन बरामद करत गिरफ्तार कर लिहलसि.\nकौशांबी के कोखराज इलाका के मूरतगंज कस्बा तिराहा का लगे शनीचर देर रात भइल हादसा में एगो ट्रक का चपेटा में आके घवाहिल भइल नवही के मौत काल्हु अस्पताल में हो गइल.\nगाजीपुर के खानपुर इलाका के पटना गांव में काल्हु भोर में अपना झोपड़ी में सूतल एगो आदमी के टांगी से काट के हत्या क दीहल गइल बा. अपराधियन का बारे में कवनो पता नइखे चलल बाकिर गाँव वाले एकरा के चुनावी रंजिश में भइल हत्या बतावत बाड़ें.\nटटका खबर, मंगल, वैशाख अँजोरिया चतुर्दशी, 2078 विक्रमी


बतकुच्चन – ६५ – Anjoria\nबतकुच्चन – ६५\nJun 28, 2012 बतकुच्चन\nबुड़बक बझावल राजनीति में त बहुते होला बाकिर विज्ञानो में कम ना होखे. पिछला हफ्ता सुने के मिलल रहुवे कि मानसून केरल ले आ गइल बा आ अब अवले चाहऽता छपरा बलिया ले. बाकिर आसमान से अबही ले वइसहीं आग बरसत बा आ अब कहल जात बा कि मानसून थथम गइल बा. जइसे देश में बहुते कुछ थथमल बा. खैर आज दिन भर तवत घाम में दहकल बानी से आजु एही दहकल, धधकल, लहकल के चउगोठे के सोचत बानी. हालांकि चउगोठल खेती में होला जब हर जोतत घरी लमहर घेरा में चलल जाला. जइसे आजुकाल्हु देश के राष्ट्रपति चुने खातिर राजनीति में चउगोठल जात बा. दहकल दाह से उपजल शब्द ह. दाह माने गरमी, आग, आग लगावल, अंतिम संस्कार में दाह कर्म कइल वगैरह. एही दाह से मिलल जुलल शब्द दह होला. दह माने ऊ जगहा जहवाँ पानी गहिरा बा. अब ई दह नदीओ में हो सकेला आ बड़का तालाबो पोखरा में. दह से बनल दहल आ दहावल. बाकिर एह गरमी में पानी के सपनो देखे नइखे देत ई दहकावत गरमी. दाह से दाहल, दहक आ दहकावल बनल. दाहल कहल जाला जब केहू के सजा दिहल जाला कवनो गरम चीज से जरा के भा कवनो अइसन बात से कि सुने वाला के तकलीफ होखे. दहकावल ओह दहकवला के कहल जाला जवना में सामने वाला आदमी खीसि लहके लागे. लहकल दु तरह के होला, कबो आदमी खुशी से लहकेला त कबो खीसि से. अंतर संदर्भ के होला. लहोक आग के लपट के कहल जाला जवन लहरत उपर उठेला. एही तरह के शब्द ह धधकल जवना में लपट भा लहोक त ना उठे बाकिर गरमी बहुते होला. जरत लाल कोयला धधकेला, धाह मारेला. माने कि गरमी देला. जइसे कि जब सिविल सोसाइटी नाम के लोग सरकार के मंत्रियन पर अतना धाह मारेला कि ऊ बेचारा लहकेलें कम आ धधकेलें बेसी. बाकिर एह दहकल, धधकल, लहकल में कमो बेस एके बात होला. एगो कहाउत ह कि “बुझेली चिलम जिनका पर चढ़ेला अंगारी”. बाकी लोग त बस आनंद लेला. देश समाज परिवारो में कुछ अइसने चिलम होलें जिनका सब कुछ चुपचाप झेले पड़ेला जेहसे कि देश समाज परिवार चलत रहो, लोग खुशी से जियत रहो. सामने वाला कवना दिक्कत परेशानी में बा एह पर केहू ना सोचे. मनमोहन जी पर ढेरे लोग ढेरे कुछ कहत रहेला बाकिर उनुकर परेशानी त उहे बूझत होखीहें. दहकत करेजा लिहले ऊ चुपचाप सब कुछ झेलत जात बाड़ें. जइसे कि किसान के हाल बा. आसमान से आग बरसत बा, आषाढ़ आधा बीत चलल आ बरखा के कवनो सुनगुनो कतहीं नइखे. खाद के दाम सुने में आवत बा कि कई गुना बढ़ गइल बा. एह सब कुछ का बावजूद ऊ बेचारा लहकत नइखे. ओकरा बर्दाश्त करे के आदत पड़ गइल बा. बाकिर ओकरा दुख के एह दह के पलटि दीं त हद पार करे में देरिओ ना लागी. सब कुछ का बावजूद आजुओ देश किसान आ किसानिए से चलत बा. अलग बाति बा कि किराना का दूकान से सामान खरीदे वालन के पता ना लागे कि किसान के उपज महँग काहे बा जबकि किसान के ओकरा उपज के दाम शायदे भेटाला.


जापान के पीएम का साथे आपनो पीएम अइहें वाराणसी – टटका खबर\nजापान के पीएम का साथे आपनो पीएम अइहें वाराणसी\nदेश के सांस्कृतिक राजधानी वाराणसी के यात्रा पर जापान के प्रधानमंत्री शिंजो आबे 12 दिसंबर के आवे वाला बाड़न. एह मौका पर उनुका साथे आपनो प्रधानमंत्री नरेन्द्र मोदी आ यूपी के मुख्यमंत्री अखिलेश यादव रहीहें.\nएह हाई प्रोफाइल यात्रा का दौरान सुरक्षा में कवनो चूक ना होखे पावे एह खातिर प्रशासन सगरी तइयारी करे में जुटल बा.\nकार्यक्रम के पूरा ब्योरा अबहीं नइखे आइल बाकिर बतावल जात बा कि 12 दिसंबर के उपरी बेरा तीन बजे दुनू पीएम वाराणसी के बाबतपुर हवाई अड्डा पर उतरीहें जहाँ यूपी के मुख्यमंत्री पहिले से मौजूद रहीहें. साँझ बेरा गंगा आरती में शामिल भइला का बाद शहर के खासमखास लोग का साथे रात्रि भोज के आयोजन होखी आ ओही दिने रात9बजे ई लोग नई दिल्ली लवट जाई.\nTags: जापान के पीएम, पीएम मोदी, वाराणसी, शिंजो आबे


कांग्रेसो के खाता खुल गइल ब्लॉक प्रमुखी का चुनाव में – टटका खबर\nJul 11, 2021 कश्मीर, कांग्रेस, जार्जिया, ब्लॉक प्रमुखी चुनाव, भाजपा, संत रानी केतेवान, सपा\n(टटका खबर, अतवार, आषाढ़ अँजोरिया एकम, 2078 विक्रमी)\nयूपी में कांग्रेस के नेतृत्व आजुकाल्ह प्रियंका वाड्रा का हाथ में बा. आ अपना कुशल नेतृत्व का बल पर आखिरकार ऊ कांग्रेस के खाता पंचायती चुनाव में खुलवाईए लिहली. जिला पंचायत अघ्यक्ष का चुनाव में सिफर पर सिमटल कांग्रेस आपन चार गो ब्लॉक प्रमुख जितवावे में सफल रहल. अखिलेश यादव के सपो के शानदार सफलता मिलल जब उनुका गोल के 90 उमीदवार ब्लॉक प्रमुख बन गइलें. योगी राज के गिरत प्रभाव देखे के मिलल जब बिना औपचारिक तरीका से चुनाव लड़ले बसपो के पाँच गो लोग ब्लॉक प्रमुख बन गइल. बिना कवनो दल के सहारा लिहलहूं 45 गो निर्दलीय चुनाव जीत गइलें.\nआपन तमाम ताकत लगवला का बावजूद भाजपा आ ओकरा समर्थक गोलन के महज 648 गो उमीदवार जीत पवलें. जबकि चुनाव 825 गो ब्लॉक प्रमुख के भइल रहुवे.\nउत्तर प्रदेश में मुख्यमंत्री @myogiadityanath जी और अध्यक्ष @swatantrabjp जी के नेतृत्व में हुए ब्लॉक प्रमुख चुनाव की 825 सीटों में से भाजपा समर्थित 648 ब्लॉक प्रमुख निर्वाचित हुए।\nजिला पंचायत अध्यक्ष के चुनाव में 75 में से 67 भाजपा समर्थित अध्यक्ष बन चुके हैं।\nसभी को बधाई💐 pic.twitter.com/0YQ5zIZgmc— Prashant Umrao (@ippatel) July 10, 2021\nतबहियों प्रधानमंत्री नरेंद्र मोदी एकरा के भाजपा के शानदार जीत बतावत कहलन कि उत्तर प्रदेश के ब्लाक प्रमुखी का चुनाव में भाजपा सरकार के जनहितकारी नीतियन के चलते विजय हासिल भइल बा. मुख्यमंत्री योगी आदित्यनाथो एह जीत के श्रेय भाजपा के टीम वर्क अउर सरकार के योजननन के दिहलन.\nअपना सरकार का समय में सगरी लंगई करे वाली सपा के कहना बा कि सरकारी मशीनरी के इस्तेमाल क के ब्लाक प्रमुख पद जबरिया कब्जावल जनादेश के अपमान बा.\nजार्जिया के देवी संत रानी केतविन के मुसलमान होखे से मना कइला का चलते 17 वीं शताब्दी में मार दीहल गइल रहुवे. उनुकर अवशेष बरीस 2005 में गोवा के एगो चर्च का खंडहर में मिलल रहुवे जवना के जार्जिया भेजे खातिर ओहिजा के सरकार बार बार निहोरा करत रहुवे. बाकिर भारत सरकार रुस नाराज ना होखे एह चलते ई निहोरा मानत ना रहुवे. अब भारत के विदेश मंत्री पहिला बेर जार्जिया गइल बाड़न आ एह मौका के एतिहासिक बनावे ला अपना साथे संत क्वीन केतेवान के अवशेषो के हिस्सा ओहिजा के चर्च के सँउपलन. कुछ हिस्सा भारते में राखे के फैसला लीहले बिया भारत सरकार.\nउत्तरी कश्मीर के अनंतनाग जिला में शनिचर का दिने भइल मुठभेड़ में सुरक्षा बल तीन गो आतंकवादी मार गिरवलें.


गरीबन के रखवाला बनलन प्रवेश लाल यादव | CinemaBhojpuri.in\nJune 19, 2012 - कलाकार, फिल्म\n- Tagged: प्रवेश लाल यादव, हीरो\t- no comments\tफिल्म हीरो में गरीबन के रखवाला बनल प्रवेश लाल यादव गरीबन के हक के आवाज उठावत बाड़न आ हक मारे वालन के बैंड बजावत बाड़ें. हीरो नाम के एगो सड़क छाप युवक के भूमिका में आइल प्रवेश लाल के जोड़ीदार बनल बाड़ी शुभी शर्मा. निरहुआ इंटरटेन्मेंट प्रा०लि० के बैनर तले निर्माता-निर्देशक जी. सुब्बाराव के एह फिल्म में प्रवेश खतरनाक एक्शन करत नजर अइहें. साथ में अवधेश मिश्रा, प्रकाश जैस, एयाज खान आ सत्यप्रकाश के खास भूमिला बा.\nबतावल जात बा कि एकरा के एही महीना बिहार, झारखण्ड आ यू.पी. के सिनेमाघरन में रिलीज कइल जाई.\nमिलत जुलतशुभी के प्यार में ‘हीरो’ बने प्रवेशलाल (3)पवन सिंह, नन्दू निकम्मा, सीमा सिंह, आयटम गर्ल, पाखी हेगडे, बिहारी अस्मिता सम्मान, प्रवेश लाल यादव, बुलन्दी, विजय लाल यादव (3)प्रवेशलाल के हीरोगिरी (3)८ जुलाई से रिलीज होखे जा रहल बा निरहुआ के औलाद (3)फिल्म ‘हीरो’ में प्रवेशलाल के खतरनाक हीरोगिरी (3)To the official site of Related Posts via Taxonomies.\tLeaveaReply Cancel reply


अमेजन नदी - विकिपीडिया\nकोलंबिया के लेटिसिया में अमेजन नदी के पाछे सुरुज डूबे के सीन\nब्राजील, कोलंबिया, पेरू\n- बायें से Marañón, Japurá/Caquetá, Rio Negro/Guainía, Putumayo\n- दहिने से Ucayali, Purús, Madeira, Tapajós, Xingu\nइक्वीतोस (पेरू); लेटिसिया (कोलंबिया );\nताबतिंगा (ब्राजील); ताफे (ब्राजील);\nItacoatiara (ब्राजील) Parintins (ब्राजील);\nÓbidos (ब्राजील); Santarém (ब्राजील);\nAlmeirim (ब्राजील); Macapá (ब्राजील)\n- लोकेशन नेवादो मिसमी, अरेकिपा , पेरू\n- ऊँचाई 5,170 मी (16,962 फीट)\n- ऊँचाई0मी (0 फीट)\n6,437 किमी (4,000 मील) \n7,050,000 किमी2 (2,722,000 वर्ग मील) \n- औसत 209,000 m3/s (7,381,000 cu ft/s) \nअमेजन नदी के बहाव क्षेत्र के नक्सा, अमेजन के मोट लाइन से देखावल गइल बाटे।\nअमेजन नदी दक्खिन अमेरिका मे बहे वाली नदी बा। अपना बहाव के रूप में समुन्द्र में पानी ले जा के छोड़े के मामिला में ई दुनिया के नंबर एक नदी बा। ई अपने बहाव से हर सेकेंड 2,09,000 घन मीटर (73,81,000 घन फीट) पानी या दुसरा पैमाना पर बतावल जाय त (20,90,00,000 लीटर या 5,52,11,960 गैलन) पानी समुंदर में छोड़े ले। एकर बेसिन एरिया भी दुनिया के नदिन में सभसे ढेर बिस्तार वाला बाटे। ई नदी कुल 7,050,000 वर्ग किलोमीटर (2,720,000 वर्ग मील) इलाका के पानी बहा के ले जाले।\n↑ 1.0 1.1 Ziesler, R.; Ardizzone, G.D. (1979). "Amazon River System". The Inland waters of Latin America. Food and Agriculture Organization of the United Nations. ISBN 92-5-000780-9. पुरालेखित से पुरालेखित 8 November 2014 के.\n↑ Seyler, Patrick; Laurence Maurice-Bourgoin; Jean Loup Guyot. "Hydrological Control on the Temporal Variability of Trace Element Concentration in the Amazon River and its Main Tributaries". Geological Survey of Brazil (CPRM). पहुँचतिथी 24 July 2010.\n↑ टॉम स्टर्लिंग: दर अमेजोनास; टाइम लाइफ बुषर 1979, 7वाँ जर्मन प्रिंटिंग, पन्ना-19\n↑ स्मिथ, निगेल जे॰ ऍच॰ (2003). अमेजन स्वीट सी: लैंड, लाइफ एंड वाटर ऍट दि रिवर्स माउथ. टेक्सास यूनिवर्सिटी प्रेस. पप. 1–2. ISBN 978-0-292-77770-5.\n"https://bh.wikipedia.org/w/index.php?title=अमेजन_नदी&oldid=711730" से लिहल गइल\nब्राजील के नदी\nब्राजील के भूगोल


डाक टिकट – टटका खबर\nबिहार के सूर्य मंदिरन पर डाकटिकट\nकाल्हु शक का दिने बिहार के सुर्य मंदिरन पर आ फगुआ पर डाक टिकट जारी कइल गइल. नवादा में भइल डाक टिकट महोत्सव में देव, बड़गाँव, पुनयाक, ओंगारी, हड़िया, उल्लार, कंदाहा, उमगा, आ सूर्य कुंड मंदिर पर डाक टिकट जारी कइल गइल. जारी कइलन बिहार परिमंडल के निदेशक अनिल कुमार. कहलन कि जल्दिए योजना शुरू


जूते के फीते से छोटे भाई की हत्या, राज खुला तो पुलिस-परिवार सन्न! – BHEL Daily News\nHome/राज्य/जूते के फीते से छोटे भाई की हत्या, राज खुला तो पुलिस-परिवार सन्न!\nJul 22, 2018\tराज्य 10 Views\nLast 30 Days Visits: 201,314\nTotal Visits: 6,860,570


ममता राउत के गोहार, अब रोकीं अत्याचार ए माई – Anjoria\nनेता, अपराधी आ सिपाही के तालमेल के नतीजा हउए बलात्कार. हर घंटा, हर घड़ी, हर राज्य, हर शहर, हर गाँव बलात्कार जइसन घटना से कराह रहल बा. चौकठ के बहरी डेग रखते लइकिन के मन में डर समा जाता. नेता लोगन से पूछीं त केहू के मूंह नइखे खुलत. सभे गूंगी सधले बा. मूंह खुलतो बा त उल्टा-सीधा बेयान के साथे. केहू कहऽता – जनसंख्या के अनुसार अबहीं बलात्कार कम हो रहल बा. केहू ई कहके आपन पीछा छोड़ावता कि – बलात्कार त भगवानो ना रोक सकिहें… . महिला आयोग, महिला सशक्तिकरण, महिला हेल्प लाइन वगैरह-वगैरह सब सरकारी तंत्र नकाम बा.\nअइसने बलात्कार पीड़ित बेटी-बहिनन के चीख, पुकार, दरद के आपन आवाज बनवली भोजपुरी गायिका ममता राउत आ ‘अब रोकीं अत्याचार ए माई’ ऑडियो-विडियो के माध्यम से ममता राउत समाज के एगो संदेश देत नजर आवत बाड़ी. जब हम पूछनी कि का खास बा राउर एह अल्बम में, त उनकर जवाब रहे – ‘देखीं अमृतांशु जी, एह अल्बम में समाज में होखत अत्याचार के दरद के गाथा आ गोहार बा. आज जवन तेजी से बलात्कार के घटना घट रहल बा हमनी के भारतीय समाज आ भोजपुरी समाज में बहुते निंदा जोग बा. नारी के रक्षके लोग आज भक्षक बन गइल बा. हर बेटी-बहिनन के आत्मा लहूलूहान हो रहल बा. देश के हर निर्भया के इज्जत रोड पे, त कतहीं पेंड़ पे लटक रहल बा. मानवता दिन पे दिन मर रहल बा. एह अल्बम के माध्यम से हम देवी माई से गोहार लगावतनी कि ए माई अब फेर से अवतार लिहीं. समाज में बढ़ल पाप आ पापी लोगन के संहार करीं. तीन गो गीत में हम समाज के शुभ संदेश देवे के कोशिश कइले बानी.’\nअल्बम के निर्माता, निर्देशक आ संगीतकार मुन्ना दुबे बाड़न. गीत मुन्ना दुबे आ निधी देवी के लिखल बा. आवाज ममता राउत आ सुमित दुबे के बा. आशा बा दूर्गा पूजा के अवसर पे एह अल्बम के गीत-संगीत घर-घर में सुनाई दिही. आ अपराध मुक्त समाज बनावे में छोट-मोट भूमिका निभाई.\nPrevious Post: टटको से टटका खबर : 21 सितम्बर, अतवार\nNext Post: टटको में टटका खबर : 22 सितंबर 2014\nजय दूर्गा माई अब लिहीं अवतार, पपियन के करीं संहार.\nAap sabhi ko mera bahut bahut\nबड़ी बढ़िया अभियान, ममता राउत जी के बहुत-बहुत धन्यवाद.\nबहुत निमन , करेजा दहलावे वाला गीत बा.


भोजपुरी सिनेमा के ६२ बरिस के सफ़र – १९४८ से २०१० तक – Anjoria\nFebruary 3, 2011 OmPrakash Singh फिल्म, मनोरंजन, सरोकार 1\nभोजपुरी सिनेमा अब ५० साल के प्रौढ़ होखे वाला बा. लेकिन उम्र के एह पडाव पर भी एकरा में प्रौढावस्था वाली गंभीरता नइखे.जस -जस उमिर बढ़ल बा. लड़कपन बढ़त गइल बा आ अइसन लड़कपन जवना के समय आ इतिहास कबो माफ़ ना कर पाई .अब त जवना डाली पर बानी ओही डाली के काटे वाली कहावत चरितार्थ हो रहल बा. हम भोजपुरी सिनेमा पर पीछला डेढ़ दशक से लिख रहल बानी. १९६१ से लेके अब तक के ५०-६० गो फिल्म के कई-कई बार देखला के बाद फेर कुछ लिखे के मन करत बा. हाल हीं में २६ दिसंबर २०१० के एयर पोर्ट अथारिटी ऑफ़ इंडिया के आफिसर्स क्लब में भोजपुरी सिनेमा के ५० साल के सफ़र के बारे में एह दौर के सुपर स्टार मनोज तिवारी से विस्तार से बात चीत कइले रहनी ,जवना के प्रसारण कई-कई बार हमार टी वी पर भइल. मनोज जी भी भोजपुरी सिनेमा के वर्त्तमान स्थिति से संतुष्ट नइखन . आज से एक दशक पहिले २००२ में हम भोजपुरी सिनेमा खातिर चुनौती , संभावना आ एकरा भविष्य पर सदी के महानायक अमिताभ बच्चन , भोजपुरी सिनेमा के सुपर स्टार सुजीत कुमार, राकेश पाण्डेय, कुणाल सिंह, रवि किशन , वरिष्ठ निर्माता मोहन जी प्रसाद, अशोक चंद जैन , संजय राय, विनय सिन्हा,किरण कान्त वर्मा, मुक्ति नारायण पाठक आ फिल्म समीक्षक आलोक रंजन समेत लगभग तीन दर्जन फिल्मी हस्तियन के साक्षात्कार कइले रहनी जवन भोजपुरी-हिन्दी के कई गो पत्र-पत्रिकन में प्रकाशित भइल. हमरा ओह शोध पत्र के नाम रहे भोजपुरी सिनेमा के विकास-यात्रा. ओह में हम भोजपुरी सीरियल आ टेलीफिल्म के भी बात कइले रहनी. ………अब वर्ष २०११ आ गइल . आईं भोजपुरी सिनेमा के एह सफरनामा पर विचार कइल जाय कि आज हमनी के कहाँ बानी सन आ आज से ५० साल पहिले कहाँ रहनी सन.\nफिल्मी दुनिया में भोजपुरी के प्रवेश\nफिल्मी दुनिया में भोजपुरी के प्रवेश के कहानी बड़ा रोचक बा. मुम्बई के फिल्म संसार में भोजपुरी के विजय प्रवेश भोजपुरी गीतन के माध्यम से भइल आ एकर श्रेय अखिल भारतीय भोजपुरी साहित्य सम्मलेन के भूतपूर्व अध्यक्ष स्वर्गीय मोती बी ए जी के जाता. सन १९४८ में एगो फिल्म बनल नदिया के पार ,जवना के निर्देशक रहलें किशोर साहू. इ फिल्म मछुआ -मल्लाह के जिनिगी पर आधारित रहे , जवना के संवाद अवधी में रहे आ ८ गो गीत भोजपुरी में रहे .अधिकाँश गीत दिलीप कुमार आ कामिनी कौसल पर फिल्मावल गइल रहे. गीत लिखले रहनी मोती बी ए जी.इ गीत जेही सुने उहे कहे हाउ स्वीट , हाउ स्वीट. फेर त लोग के भोजपुरी गीतन के चस्का लाग गइल आ हिन्दी फिल्म में भोजपुरी गीत रखे के रिवाज चालू हो गइल . कल्पना करीं बंगाली, पंजाबी, गुजराती आ मराठी माहौल में भोजपुरी के इ शानदार प्रवेश केतना सुखदायी रहल होई. भोजपुरिया स्वाद लोग के अच्छा लागल त चीखना के रूप में एकर इस्तेमाल होखे लागल . मतलब लोग हिन्दी फिल्म में भोजपुरी के गीत या भोजपुरिया टोन, या ओकर मिजाज त लेबे बाकिर पूरा के पूरा फिल्म भोजपुरी में बनावे खातिर केहू तैयार ना रहे.\nपहिला फिल्म – “गंगा मईया तोहे पियरी चढ़इबो”\nत रउरा देखनी कि १९४८ में जब फिल्मकार लोग जान गइल कि भोजपुरी में जादू बा. एकर मिठास लोग के ललचावत बा . …….इ घी के तरह बा, जवना भोजन में डाल दीं, उहे स्वादिष्ट हो जाई. त फिल्मकार लोग भोजपुरी के इस्तेमाल सिर्फ छौंक लगावे खातिर करे लागल. …..बाकिर केहू complete भोजपुरी फिल्म बनावे खातिर तैयार ना रहे. बाकिर उ शुभ घड़ी भी आइल जब भोजपुरी फिल्म के अनिश्चित काल तक खातिर बंद पडल निर्माण द्वार हमेशा-हमेशा खातिर खुल गइल. एह बारे में पत्रकार आलोक रंजन भोजपुरी चलचित्र संघ के स्मारिका में लिखले बाडन की “१६ फरवरी १९६१ भोजपुरी सिनेमा खातिर एगो ऐतिहासिक तिथि बा . आजे का दिन पटना के शहीद स्मारक पर भोजपुरी के पहिला फिल्म गंगा मईया तोहे पियरी चढ़इबो के मूहूर्त समारोह संपन्न भइल रहे आ फेर विहान भइला शूटिंग शुरू हो गइल . रउरा सोच सकेनी कि हिन्दी फिल्म के क्षितिज पर एगो नया शक्ति के उदय केतना क्रांतिकारी कदम रहल होई. उहो ओह समय में जब केहू से भोजपुरी फिल्म बनावे के बारे में बतियावल बुरबके बनल रहे. बाकिर हर युग में अइसन बुरबक आ सनकी होलें जे युग निर्माण करेले. अइसने एगो सनकी रहलें नाजीर हुसैन. आज उनका के भोजपुरी सिनेमा के भीष्म पितामह कहल जाला. त नाजीर साहेब भोजपुरी फिल्म बनावे खातिर बेचैन रहलें. भोजपुरी फिल्म बनावे के प्रेरणा उनका देशरत्न डा ० राजेन्द्र प्रसाद से मिलल रहे. जब उ अपना मन के बतिया राजेंदर बाबू के सामने रखले रहले त राजेंदर बाबू कहले रहले कि बात त बहुत नीक बा. बाकिर एकरा खातिर बहुत हिम्मत चाहीं .ओतना हिम्मत होखे त जरूर बनाईं.\nओतना हिम्मत रहे नाजीर साहेब के पास. उ एगो स्क्रिप्ट लिखले जवना के नाम रखले- गंगा मईया तोहे पियरी चढ़इबो आ फेर वक्त के रफ़्तार के साथे निर्माता ढूंढें के कोशिश अनवरत जारी रहल. इ एगो अइसन अन्हरिया सफ़र रहे जवना के भोर कब, कहाँ आ कैसे होई केहू ना जानत रहे. चारो तरफ बस एगो दरदीला सन्नाटा पसरल रहे. अइसन अन्हरिया सफ़र में नाजीर साहेब के हमसफ़र बनलें – निर्माता के रूप में विश्वनाथ शाहाबादी, निर्देशक के रूप में कुंदन कुमार, हीरो के रूप में असीम कुमार आ हिरोइन के रूप में कुमकुम . जब काफिला आगे बढ़ल त एह में रामायण तिवारी, पदमा खन्ना, पटेल आ भगवान सिन्हा जइसन शख्सियत भी शामिल हो गइलें. गीत के जिम्मा शैलेन्द्र आ संगीत के जिम्मा चित्रगुप्त जी ले लेलन. फेर का . फिल्म ‘ गंगा मईया तोहे पियरी चढ़इबो बनल आ १९६२ में रीलिज भइल . तब गाँव त गाँव शहर के लोग खाइल-पियल भुला गइल . जहां वितरक लोग एह फिलिम के लेबे में नकुर-नुकुर करत रहे , अब दांते अंगूरी काटे लागल. लोग जहां -तहां बतियावे – गंगा नहा, विश्वनाथ जी के दर्शन करs आ तब घरे जा.\nएह फिलिम के मोल रहे दर्शक से एकर आत्मीयता, दहेज़, बेमेल विवाह, नशाबाजी, सामंती संस्कार आ अंधविश्वास से निकलल समस्या भोजपुरिया लोग के अपना जिनिगी के समस्या लागल . गीतकार शैलेन्द्र आ संगीतकार चित्रगुप्त गीतन के अतना मोहक बनवलन कि गीत गली-गली बाजे लागलन स.\nगंगा मैया के बाद भोजपुरी सिनेमा – (१९६१ से १९६७ )\nपहिला भोजपुरी फिल्म गंगा मइया तोहे पियरी चढ़इबो के गीत पूर्वोत्तर भारत के गाँव-गाँव में गूंजे लागल . पांच लाख के पूंजी से बनल ‘ गंगा मइया…’ लगभग ७५ लाख रुपिया के व्यवसाय कइलस. इ देख के कुछ व्यवसायी लोग भोजपुरी फिल्म के सोना के अंडा देवे वाली मुर्गी बुझे लगलन. नतीजा भइल कि भोजपुरी फिल्म निर्माण के जवन पहिलका दौर १९६१ से शुरू भइल त उ १९६७ तक चलल ………एह दौर में दर्जनों फिल्म बनल बाकिर लागी नाहीं छोटे राम आ विदेसिया के छोड़ के कवनो फिल्म के प्रदर्शन अच्छा ना रहे. एह दूनो फिल्म के गीत कमाल के रहे.\nदस साल (१९६७-१९७७) के चुप्पी\n१९६७ के बाद दस साल तक भोजपुरी फिल्म निर्माण के सिलसिला ठप रहल . १९७७ में विदेसिया के निर्माता बच्चू भाई साह एह चुप्पी के तोड़े के जोखिम उठवलें.उ सुजीत कुमार आ मिस इंडिया प्रेमा नारायण के लेके पहिला रंगीन भोजपुरी फिल्म दंगल के निर्माण कइलें. नदीम -श्रवण के मधुर संगीत से सजल इ दंगल व्यवसायो के दंगल में बाजी मार ले गइल.\nभोजपुरी फिल्म के धमाकेदार शुरुआत के बावजूद दस साल १९६७ से १९७७ तक भोजपुरी फिल्म निर्माण लगभग बंद रहल. भोजपुरी फिल्म इंडस्ट्री के अइसन हालत भोजपुरिया संस्कार आ संस्कृति के भोथर छूरी से ह्त्या करे वाला फ़िल्मकार लोग का वजह से भइल.\n१९६७ से १९७७ के अंतराल में जगमोहन मट्टू के एगो फिल्म मितवा भी बनल जवन १९७० में उत्तर प्रदेश आ १९७२ में बिहार में प्रदर्शित भइल. एह तरह से इ फिल्म पहिलका आ दूसरका दौर के बीच के कड़ी रहे.\nभोजपुरी फिल्म (१९७७ से १९८२ )\n१९७७ में प्रदर्शित दंगल के कामयाबी एक बेर फेर नाजीर हुसैन के उत्प्रेरित क देलस आ उ राकेश पाण्डेय आ पद्मा खन्ना के शीर्ष भूमिका में लेके बलम परदेसिया के निर्माण कइलें. अनजान आ चित्रगुप्त के खनखनात गीत-संगीत से सुसज्जित बलम परदेसिया रजत जयन्ती मनावे में सफल भइल .\nतब एह सफलता से अनुप्राणित होके भोजपुरी फिल्म के तिलस्मी आकाश में निर्माता अशोक चंद जैन के धमाकेदार अवतरण भइल आ उनकर फिल्म धरती मइया आ गंगा किनारे मोरा गाँव हीरक जयन्ती मनवलस .\nभोजपुरी फिल्म निर्माण के दूसरका दौर १९७७ से १९८२ तक चलल .\n१९८३ में ११ गो फिल्म बनल जवना में जवना में मोहन जी प्रसाद के हमार भौजी , १९८४ में नौ गो फिलिम बनल जवना में राज कटारिया के भैया दूज, १९८५ में ६ गो फिलिम बनल जवना में लाल जी गुप्त के नैहर के चुनरी आ मुक्ति नारायण पाठक के पिया के गाँव अउर १९८६ में १९ गो फिल्म बनल जवना में रानी श्री के दूल्हा गंगा पार के हीट भोजपुरी फिल्म व्यवसाय के खूब आगे बढ़वलस .\nभोजपुरी सिनेमा के नयका युग या वर्त्तमान युग –\n१९८२ से २००२ तक त अइसन हो गइल की कब फिल्म बने आ कब परदा से उतर जाय पते ना चले. इ समय भोजपुरी सिनेमा खातिर सबसे बुरा रहे. २००३ में मनोज तिवारी के ससुरा बड़ा पैसावाला के सुपर-डुपर हिट भइला के बाद भोजपुरी सिनेमा के कायाकल्पे हो गइल. २००३ के बाद के समय के भोजपुरी सिनेमा के नयका युग या वर्त्तमान दौर कहल जाता. आईं अब एह दौर के बात कइल जाय . २००३ में मनोज तिवारी आ रानी चटर्जी अभिनीत फिल्म ससुरा बड़ा पैसावाला सुपर-डुपर हीट भइल. ओही समय मोहन जी प्रसाद रवि किसन के लेके सैया हमार आ सैया से कर द मिलनवा हे राम दू गो फिल्म बनवले . दूनो फिल्म अच्छा बिजनेश कइलस बाकिर मोहन जी प्रसाद के ही अगिला फिल्म पंडित जी बताईं ना वियाह कब होई, सुपर-डुपर हीट भइल. फेर त भोजपुरी सिनेमा के किस्मते जाग गइल. अमिताभ बच्चन, अजय देवगन, जूही चावला, मिथुन चक्रवर्ती जैसन हिन्दी के नामी कलाकार भोजपुरी फिल्म में काम करे लागल. भोजपुरी फिल्मन के बजट बढ़ गइल आ एकर शूटिंग लन्दन , मारीशस आ सिंगापुर में होखे लागल. एह दौरान हिन्दी के कई गो बड़ निर्माता -निर्देशक सुभाष घई , सायरा बानू आ राज श्री प्रोडक्शन जैसन ग्रुप भोजपुरी फिल्म बनावे खातिर अग्रसर भइल.\nरवि किसन आ मनोज तिवारी के अलावे भोजपुरी सिनेमा के आकाश पर कई गो नया हीरो चमकले. दिनेश लाल यादव निरहुआ, पवन सिंह, पंकज केसरी, विनय आनंद, कृष्णा अभिषेक आ नयी हिरोइन रानी चटर्जी ,नगमा, भाग्यश्री, दिव्या देसाई, पाखी हेगड़े, रिंकू घोष , मोनालिसा, श्वेता तिवारी जैसन कलाकार के दस्तक से भोजपुरी सिनेमा रफ़्तार पकड़ लेलस. एही पीरियड में कल्पना जैसन गायिका उभर के अइली.\nवर्ष २००९ भोजपुरी मनोरंजन जगत खातिर काफी चर्चा में रहल. एगो लम्बा इंतजार के बाद हमार टी वी समेत भोजपुरी के कई गो चैनल आइल. भोजपुरी फिल्म के ट्रेड मैगजीन भोजपुरी सिटी,भोजपुरी संसार समेत कई गो फिल्म के पत्रिका शुरू भइल. उहँवे एह साल के सबसे बड़ क्षति रहे ससुरा बड़ा पैसवाला के निर्माता सुधाकर पाण्डेय के आकस्मिक मौत.\nभोजपुरी सिनेमा २०१० –\nअब आईं बात कइल जाय भोजपुरी सिनेमा २०१० के…. २०१० भोजपुरी सिनेमा खातिर ना त बहुत अच्छा रहल , ना ही बहुत खराब. एह साल के सबसे बड़ उपलब्धि रहल मनोज तिवारी के फिल्म भोजपुरिया डान के अंतर्राष्ट्रीय फिल्म फेस्टिवल के आमंत्रण मिलल . साथही भोजपुरी के दू गो स्टार मनोज तिवारी आ श्वेता तिवारी के बीग बॉस सीजन -४ में गइल . २०१० में निर्माता प्रवेश सिप्पी जैसन फिल्मकार भी भोजपुरी सिनेमा जगत में आ गइलें. उनकर फिल्म मृतुन्जय पहिला बार पूरा देश में एक साथ प्रदर्शित भइल.एह फिल्म के नायिका रिंकू घोष फिल्म विदाई से भोजपुरी फिल्म इंडस्ट्री में जवन मुकाम बनवली , उ आज ले बरकरार बा. मनोज तिवारी भोजपुरिया डान से वर्ष २०१० में दू साल बाद वापसी कइलें जवना के फ़ायदा एह फिल्म के साथे-साथ मनोज तिवारी के भी मिलल. न्यू कमर्स हिरोइन में एह साल गुंजन पन्त अपना फिल्म मार देब गोली , केहू ना बोली से टाप थ्री में जगह बनवली. भोजपुरी के एगो और सुपर स्टार विनय आनंद ननिहाल जैसन फिल्म देके आपन स्थिति मजबूत किले.अनारा गुप्ता आ संजय पाण्डेय भी कई गो हीट फिल्म दिहल लोग. पवन सिंह आ मोनालिसा के एक और कुरुक्षेत्र चर्चा में रहल.\nअगर फिल्म वितरण के हिसाब से देखल जाय त एह साल अच्छा कमाई करे वाली फिल्म में ‘ देवरा बड़ा सतावेला, दाग, दामिनी, सात सहेलियां के नाम लीहल जा सकेला. इ सब फिल्म दू करोड़ से तीन करोड़ तक के व्यवसाय कइले बाडी स. साथहीं भइया के साली ओढनिया वाली, सैया के साथ मडैया में, लहरिया लूट ए राजाजी, ज़रा देब दुनिया तोहरा प्यार में , आज के करण-अर्जुन आ रणभूमि भी अच्छा कमाई क इले बा.\nलेकिन हमार माटी में दम बा. धर्मात्मा, बलिदान, तू ही मोर बालमा फिल्म से ओकरा निर्माता के निराशा हीं हाथ लागल. एकरा बाद त दिल, साथी रे , चंदू की चमेली ,तेज़ाब, किसना कइलस कमाल भी निराशे कइलस.\nहिट-सुपर हीट के दृष्टि से देखल जाय त निरहुआ नम्बर वन पर बाडन. दाग ,सात सहेलियां, आज के करण-अर्जुन , शिवा निरहुआ के एह साल के सफल फिल्म ह. हं पवन सिंह जहां रहले ओह से ऊपर उठल बाडन. देवरा बड़ा सतावेला, सैया के साथ मडैया में आ भइया के साली ओढनिया वाली से पवन के मार्केट बढ़ल बा. रवि किशन के फिल्म के बात कइल जाय त देवरा बड़ा सतावेला, लहरिया लूट ए राजाजी, आ ज़रा देब दुनिया तोहरा प्यार में ठीक-ठाक बिजनेस कइले बा. हिरोइन के बारे में बात कइल जाय त इ साल पाखी हेगड़े आ मोनालिसा खातिर काफी अच्छा रहल.\nवर्ष २०१० में कुल २५ गो फिल्म हीं पूरा भारत में रीलीज हो पावल लेकिन निर्माता रमाकांत प्रसाद, राजकुमार पाण्डेय, दिलीप जायसवाल आ अभय सिन्हा व्यावसायिकता के साथ-साथ प्रयोगवादी फिल्म भी बनवलस लोग.\nवर्ष २०१० जहां भोजपुरी सिनेमा खातिर सुखद रहल उन्हें टू पीस बिकनी वाली कई गो फिल्म पानी मांगे तक खातिर तरस गइल. एह से साफ़ बा की भोजपुरी सिनेमा के दर्शक अब जागरूक हो रहल बाडन आ भोजपुरी के अस्मिता के साथ खिलवाड़ उनका बर्दास्त नइखे.\nआवे वाला साल एह जात साल से सबक ली आ अगिला साल अउर बेहतरीन फिल्म बनी, अइसन उम्मीद कइल जाता.\nभोजपुरी सिनेमा में भाषा के बहुत गड़बड़ी बा. एक ही घर में चार गो भाई चार तरह के भोजपुरी बोल रहल बाडन जवन कि बिलकुल अव्यवहारिक बा. ………माई खातिर बेटा हो के प्रयोग करत बा आ भउजी खातिर रे के. ……..भोजपुरी में सम्बन्ध आ संबोधन के निर्वाह होला जवन कि फिल्म में नइखे कइल जात. गीतन में अश्लीलता आ भोंडापन भरल बा. संगीत ज्यादातर घिसल-पीटल आ copy – paste टाइप के बा. कई गो अइसन गीत लादल गइल बा जवना के कहानी से कवनो लेना-देना नइखे. एह से उ फिल्म पेवन साटल कपड़ा नियन लागता. भोजपुरी ह कुछुओ चल जाई के फार्मूला अभियो चलत बा. भेड़-चाल अभियो जारी बा. अधिकाँश फिल्म पूर्वाग्रह से आजो ग्रसित बा. अभियो ठाकुर साहेब रेप करत आ लाला जी मुन्सीगिरी करत लउक जइहें. भोजपुरी सिनेमा के लोग के इ कब ज्ञान होई कि हमनी के दूसरी सहस्राब्दी के दूसरा दशक के शुरुआत कर चुकल बानी जा. समय के साथे चले के पड़ी. भोजपुरी सिनेमा के शुरुआती दौर में गीतकार शैलेन्द्र , मजरुह सुल्तानपुरी , अनजान, ……………………बीच के दौर में लक्क्षमण शाहाबादी जवन गीत लिखले उ आजो गुनगुनाइल जाता. ओह लोग के मनोरंजन के साथ सामाजिक सरोकार के भी निर्वाह करे के रहे. समाज के प्रति जबाबदेही रहे. अब उ सब ख़तम होखल जाता. कामेडी आ रोमांस के नाम पर हिरोइन के ढ़ोंढी देखावे आ खोदे में आज के ज्यादातर फिल्मकार लोग के परम सुख के प्राप्ति होता. …………भोजपुरी क्षेत्र के सरकार भी भोजपुरी फिल्म के लेके उदासिन बिया. जवन बनता ओही पर खुश होके थपरी पीटे के बा या त अश्लीलता – अश्लीलता चिल्लाए के बा. काहे होता अइसे, एह पर गंभीरता से सोचे खातिर केहू के फुर्सत नइखे. जहाँ भोजपुरी सिनेमा लागता ओह सिनेमा हाल के तकनीकी व्यवस्था कइसन बा, एकोस्टिक यानी ध्वनि तंत्र काम करता कि ना ……….आवाज साफ़ सुनाई देता कि ना. ……..लोग कान से ना, आँख से गाना सुनता त काहे? एह से सरकार के कवनो मतलब नइखे. ……..भोजपुरी फिल्म के उत्थान खातिर सरकारी सहयोग बहुत जरुरी बा. साथहीं सरकार एगो अइसन समिति के निर्माण करे जवन भोजपुरी सिनेमा पर नज़र रखे. अश्लीलता के परिभाषा आ सीमा तय करे. अश्लील फिल्म बनावे वाला के खुल के विरोध करे आ जे अच्छा फिल्म बनावता ओकरा के सम्मानित करे. ओह फिल्म के व्यापक स्तर पर आ विश्व स्तर पर प्रचार-प्रसार करे.फिल्म में भाषा के गड़बड़ी रोके खातिर भाषाविद के रखल जाय. जे भी भोजपुरी फिल्म में काम करत बा या करे के चाहत बा उ भोजपुरी भाषा आ ओकर टोन सीखे.\nविश्व स्तर पर भोजपुरी के पहचान भोजपुरी फिल्म से मिलल बा. अब भोजपुरी सिनेमा भोजपुरी समाज के आ भोजपुरिया लोग के जवन तस्वीर पेश करी , ओही रूप में आ ओही नज़र से दुनिया हमनी के देखीं. भोजपुरी एल्बम इंडस्ट्री भोजपुरी माने वल्गर बनाइये देलस. …………आवे वाला फिल्म भोजपुरी के गौरवशाली अउर वास्तविक तस्वीर पेश करी , इहे उम्मीद बा आ इहे कामना बा.\nलेखक भोजपुरी चैनल हमार टीवी में क्रिएटिव हेड बानी. इहाँ से संपर्क manojsinghbhawuk@yahoo.co.uk पर कइल जा सकेला. भोजपुरी सिनेमा पर विस्तार से जाने खातिर www.manojbhawuk.com पर या www.bhojpuricinema.wordpress.com पर visit कइल जा सकेला.\nतब अउर अब\nभोजपुरी सिनेमा के ६२ साल\nभोजपुरी सिनेमा के सफरनामा\nनृत्य निर्देशन से निर्देशक बन गइले पप्पू खन्ना\n‘भोजपुरी सिनेमा के ६२ बरिस के सफ़र ‘ आलेख बड़ी अच्छा लागल .’भावुक जी ‘ आ ‘अँजोरिया’ के बहुत – बहुत धन्यवाद .


'सूचना के अधिकार' के दूसरे दशक का आगाज़ | रचनाकार\nडॉ.चन्द्रकुमार जैन मार्च 2005 में सूचना का अधिकार अधिनियन संसद में पेश किया गयां. यह 11 मई 2005 को लोकसभा में 144 संशोधनों के साथ पारित ...\n(ऊपर का चित्र - बलवन्त जी. व्यास की कलाकृति)\nरचनाकार: 'सूचना के अधिकार' के दूसरे दशक का आगाज़


कउआ कान ले गइल सुनीं त पहिले आपन कान देखीं – टटका खबर\nMar 30, 2020 कोरोना, ल़ॉकडाउन\nआज हिन्दुस्तान में कोरोना के असर कम होखत देखि चाइनीज दलाल आ ओकर पोसुआ मीडिया भाँड़ अफवाह उड़ावे में लागल बाड़ें कि लॉकडाउन आगे बढ़ावल जाई. अइसनका लोगन के एके मकसद बा केहू तरह देश के संयम तूड़ल जाव आ कोरोना के पसरे लायक माहौल बनावल जाव.\nचीन के दलाली करे में खुलेआम लागल कुछ पत्रकार अपना भोंपू साइट से हल्ला मचावत बाड़ें कि सरकार लॉकडाउन के अवधि बढ़ावे जा रहल बिया. जबकि केन्द्र सरकार का तरफ से साफ एलान क दीहल गइल बा कि अइसनका कुछ नइखे होखे जा रहल. लॉकडाउन के फायदा देखि चाइनीज कीड़ा बिलबिलाए लागल बाड़ें आ एह तरह के अफवाह पसारत बाड़ें.\nजानेजोग इहो बा कि लॉकडाउन के फायदा लउके लागल बा आ देश में कोरोना के पसार अब मद्धिम पड़े लागल बा. बस एह लॉकडाउन के जिए-मरे के सवाल मान के कड़ाई से पालन करे के बा.\nदेशहित विरोधी मोदी सरकार से अतना नाराज बाड़ें कि ओह लोग के इहो शिकायत बा कि कोरोना से लड़े ला नया फंड काहे बनावल गइल बा. एह विरोध में कांग्रेस आ गुहा जइसन गुहाइन इतिहासकार के बयान सामने आ गइल बा.\nदेश के जनता से निहोरा बा कि गजवा ए हिन्द आ लालकिला प लाल निशान माँगे वाला लोगन से सावधान रहे. जस जस कोरोना से लड़ाई में भारत के जीत साफ होखे लागी तस तस ई देशद्रेही जमात के अउर बिसबिसाह चेहरा सामने आवे वाला बा.


इमरजेंसी (भारत) - विकिपीडिया\nप्रधानमंत्री इंदिरा गाँधी, जिनके समय में इमरजेंसी लागल रहल।\nभारत में, इमरजेंसी 21 महीना के समय (1975 से 1978 के बीच) के दौर रहल जब तत्कालीन परधानमंत्री इंदिरा गाँधी देस में अंदरूनी उथल-पुथल के स्थिति से बचाव के नाँव पर इमरजेंसी लागू कइले रहली। आधिकारी तौर पर, राष्ट्रपति फखरुद्दीन अली द्वारा घोषित कइल गइल ई इमरजेंसी संबिधान के अनुच्छेद 352(1) के तहत लगावल गइल रहल आ 25 जून 1975 से 21 मार्च 1977 ले लागू रहल।\nइमरजेंसी लगावे के आदेस, इलाहाबाद हाईकोर्ट के ओह कानूनी जजमेंट के ठीक बाद भइल जेह में इंदिरा गांधी के, चुनाव में गलत तरीका के इस्तेमाल के दोसी करार दिहल गइल आ उनके चुनाव रद्द क दिहल गइल, एकरे कारण उनके परधानमंत्री बनल रहे पर खतरा आ परल।\nइमरजेंसी के दौरान, बिरोधी पार्टी के नेता लोग के जेल भेजल गइल आ प्रेस आ मीडिया पर कई तरह के सेंसर लगावल गइल। इमरजेंसी के दौर के आजाद भारत के इतिहास के सभसे बिबादित दौर मानल जाला। यही समय, जबरियन नसबंदी करावे के अभियान चलावल गइल जेकर करता-धर्ता संजय गाँधी रहलें। इमरजेंसी के दौर के बाद में भइल समीक्षा में अइसन परमान भी मिलल बतावल जाला कि इंदिरा गाँधी कुछ समय खाती इमरजेंसी लगावे के योजना में रहली, हालाँकि एकर अवधि बढ़त चल गइल। इमरजेंसी के दौर के आलोचना, साहित्य आ मीडिया में बहुत भइल बा।\n↑ Shankar Jha, Prem (25 June 2017). "Forty Two Years After the Emergency, India's Democracy is Once Again in Danger". The Wire. पहुँचतिथी 27 June 2017.\nई कानून से संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=इमरजेंसी_(भारत)&oldid=562744" से लिहल गइल\nLast edited on 28 अप्रैल 2018, at 18:42


भगवती प्रसाद द्विवेदी जी के मिलल बाल साहित्य भारती सम्मान – Anjoria\nभगवती प्रसाद द्विवेदी जी के मिलल बाल साहित्य भारती सम्मान\nजनवरी 22, 2018 बाल साहित्य भारती सम्मान, भगवती प्रसाद द्विवेदी\nलमहर समय से नीमन नीमन बाल साहित्य रचत आवत भोजपुरी हिन्दी के अनन्य साधक भगवती प्रसाद द्विवेदी जी के आजु उत्तर प्रदेश हिंदी संस्थान का तरफ से दू लाख रुपिया नगद पुरस्कार का साथे बाल साहित्य भारती सम्मान से मुख्यमंत्री योगी आदित्यनाथ का हाथ से सम्मानित कइल गइल ह.\nअँजोरिया के शुरुआते से द्विवेदी जी के रचना अँजोर करत रहे के सौभाग्य रहल बा हमनी के आ आजु भगवती प्रसाद द्विवेदी जी के मिलल एह सम्मान से पूरा भोजपुरी जगत अपना के सम्मानित महसूस करत बा. द्विवेदी जी के एह उपलब्धि पर उहाँ के कोटिश बधाई अउर शुभकामना ।\nभगवती बाबू भोजपुरी का साथही हिन्दिओ के वरिष्ठ साहित्यकार हईं.\n21 फरवरी 2018 के दिल्ली के संसद मार्ग पर होई भोजपुरिया जुटान


खबर भोजपुरी में (सोमार, 18 मई 2015) – टटका खबर\nमंगोलिया आ भारत के आपसी संबंध के रणनीतिक साझेदारी का स्‍तर पर ले जाए के सहमति भारत के पीएम नरेन्द्र मोदी आ मंगोलिया के पीएम सैखन बीलिग का बीचे हो गइल बा. साथ ही भारत मंगोलिया के एक अरब डालर के करजा देबे के फैसला कइले बा जवन भारत के पूरब ओरि देखे के नीति का तहत लीहल गइल बा. मंगोलिया में मोदी के शानदार स्वागत भइल आ ओहिजा के बड़हन उपहार मानल जाए वाला घोड़ा उपहार में दीहल गइल. पहिला बेर अतवार का दिने मंगोलिया के संसद के बइठक बोलावल गइल आ ओहमें मोदी के भाषण करावल गइल.\nतीन देशन के यात्रा कार्यक्रम में आखिरी देश रहल दक्खिन कोरिया जहाँ आज प्रधानमंत्री मोदी चहुँप गइलन. एहिजा के क्‍युंग ही विश्‍वविद्यालय में भारतीय समुदाय के एगो सार्वजनिक कार्यक्रम में मोदी के शामिल होखे के कार्यक्रम बा. मोदी जहवें जालें ओहिजा के भारतीय समुदाय से बतियावल ना भुलास.\nपिछला साल के सकल घाटा निशानो से कम राखे में भारत सरकार सफल रहल आ घाटा चार फीसदी ले रहल. जबकि निशान 4.1 फीसदी के राखल गइल रहे. ई घाटा कम भइला से ब्याज भुगतान के खरचा में कमी आइ आ ढाँचागत विकास खातिर अधिका धन हासिल हो सकल. एक ओर घाटा कम रहल त दोसरे ओर सकल कर के बटोर पिछला साल का मुकाबले9फीसदी बढ़ गइल.\nआयुर्वेद, योग आ प्राकृतिक चिकित्‍सा, यूनानी, सिद्ध अउर होम्‍योपैथी चिकित्‍सा पद्धतियन के विकास खातिर आयुष विभाग के पांच हजार करोड़ रूपिया के आवंटन दिहले बिया केनद्र सरकार.\nबिहार के गया जिला में एगो महिला नक्सली मुठभेड़ में मारल गइल त छत्तीसगढ़ में तीन गो पुलिसकर्मी नक्सली हमला में शहीद हो गइलें. जम्मू कश्मीर के किश्तवाड़ में एगो आतंकी ठिकाना से बहुते असलहा बरामद कइल गइल. हालांकि एहिजा कवनो आतंकी पकड़ में ना आइल.\nबंगलुरू में अतवार का दिने होखे वाला आईपीएल मैच बरखा का चलते रद्द क दीहल गइल. एह चलते रॉयल चैलेंजर्स बंगलौर सोलह अंक लेके प्‍लेऑफ में चहुंप गइल. दोसर मैच में मुम्‍बई इंडियन्‍स टीम सनराइजर्स हैदराबाद के हरा दिहलसि. अब एह दुनू टीम के बराबर अंक हो गइल बा.\nरोम मास्‍टर्स टेनिस टूर्नामेंट के महिला डबल्‍स फाइनल में सानिया मिर्जा आ मार्टिना हिंगिस के माथ जोड़ी हंगरी के टिमिया बाबोस आ फ्रांस के क्रीस्‍टीना म्‍लादेनोविच के जोड़ी से हार गइल.\nबिहार विधानसभा चुनाव सितम्बर-अक्टूबर में करावे के बात कहलन मुख्य चुनाव आयुक्त नसीम जैदी. कहलन कि आयोग तइयारी के अंतिम रूप देबे में लागल बा आ 31 जुलाई ले तारीखन के फैसला क लीहल जाई. हालांकि एह बात के कवनो जानकारी ना दिहलन कि चुनाव के कव गो दौर होखी.\nराजद से निकालल गइल नेता आ सासंद राजेश रंजन उर्फ पप्पू यादव आपन नया पार्टी बनावे के एलान कइलन आ ओकर नाम जनक्रांति अधिकार मोर्चा होखी. कहलन कि लालू जरूरत पड़ल तब उनकर इस्तेमाल कइलन आ बाद में पार्टी से निकाल दिहलन. एकर खामियाजा उनुका भुगते के पड़ी. एगो अउर ताकतवर नेता एजाजो अली काल्हु राजद से इस्तीफा दे दिहलन. कहलन कि लालू प्रसाद तानाशाही रवैया अपनवले बाड़न आ पार्टी में उनुकर कवनो पूछ ना रह गइल रहुवे.\nयूपी बोर्ड के इंटर आ हाई स्कूल परीक्षा के रिजल्ट काल्हु जारी हो गइल. इंटर परीक्षा में लखनऊ पब्लिक कॉलेज के छात्रा ज्योति राठौर आ हाईस्कूल परीक्षा में एसएएसएस एकेडमी,\nहरैया बस्ती के छात्र सर्वेष वर्मा टाॅप कइलन.\nदेश के इतिहास पर सेकूलर जमात आ बँवारा गिरोह के पकड़ का चलते हिंदू प्रतीकन के महत्ता खारिज कर के हमलावर कौम के आततायी बादशाहन के महिमामंडन करे का चलते हमलावर कुल के अकबर के त अकबर द ग्रेट कहल गइल बाकिर ओकरा के चुनौती देबे वाला मेवाड़ के राजा महाराणा प्रताप के महत्व घटा दीहल गइल. काल्हु एही पर गृहमंत्री राजनाथ सिंह कहलन कि अकबर के अकबर द ग्रेट कहल जाव, एहसे उनका कवनो विरोध नइखे बाकिर महाराणो प्रताप के महाराणा द ग्रेट काहे ना कहल जाव.\nशिमला में अपना बेटी दामाद के नयका बनत आलीशान घर के जायजा लेबे खातिर कांग्रेस अध्यक्ष सोनिया गांधी काल्हु चुपाचोरी तरीका से अपना बेटी प्रियंका वाड्रा संगे शिमला चहुँपली. उनुका संगे उनकर निजी सुरक्षाकर्मी रहले. ओने राहुल गाँधी आज अमेटी जाए वाला बाड़न जहाँ कुछ दिन पहिले स्मृति इरानी दौरा करे चहुँपल रही आ ओकरे काट करे राहुल के चहुँपल जरूरी हो गइल रहे.\nतृणमूल कांग्रेस के बागी नेता मुकुल राय कांग्रेस में शामिल हो सकेलें. पहिले उनुका भाजपा में जाए के हवा उड़ावल जात रहुवे बाकिर जब भाजपा साफ कर दिहलसि कि जबले उनुका माथ पर से घोटाला के कलंक ना मेटा जाई तबले भाजपा में उनुका के शामिल ना कइल जाई तब हार थाक के मुकुल राय कांग्रेस के दामन थामे के फिराक में लागल बाड़न.\nबलिया जिला के बांसडीह इलाका के रोन्दहा गाँव के यादव बस्ती में आग लगला से 17 परिवार के घर सामान जर के राख हो गइल बा.\nभोजपुरी में देश दुनिया के खबर (मंगल, 19 मई 2015)


बाबा रामदेव का लगे करिया कमाई वालन के सूची बा – टटका खबर\nबाबा रामदेव का लगे करिया कमाई वालन के सूची बा\nयोग गुरु बाबा रामदेव बुध का दिने रायपुर में कहले कि उनका लगे विदेश में आपन करिया कमाई के धन राखे वालन के सूची बा आ ऊ पूरा सुबूत का साथे जल्दिये एकरा के जगजाहिर कर दीहें. कहलन कि ऊ चाहत बाड़न कि देश के धन देश में वापिस आवे. राजनीति में उतरे का सवाल में बाबा रामदेव कहले कि ऊ अपने त चुनाव ना लड़ीहें बाकिर अपना उम्मीदवारन के चुनाव लड़ा सकेले आ हो सकेला कि एकर शुरुआत यूपी के विधानसभा चुनाव से कर दिहल जाव. उनुकर इच्छा बा कि कुछ दोसरो राजनीतिक दलन से उनकर समझौता हो जाव बाकिर ओह दलन के नाम ऊ नइखन बतवले.


गज़ल – Anjoria\nडॉ. हरेश्वर राय सियासी छेनी से कालिमा तरासल बिया I चांदनी हमरा घर से निकासल बिया II भोर के आँख आदित डूबल बा धुंध में I साँझ बेवा के मांग जस उदासल बिया II सुरसरी के बेदना बढ़ल बा सौ गुना I नीर क्षीर खाति माछरि भुखासल बिया II कोंपलनपूरा पढ़ीं…\n– डा0 अशोक द्विवेदी हुक्मरानन का खुशी पर फेरु मिट जाई समाज अपना अपना घर का आगा, खोन ली खाई समाज । कर चुकल बा आदमी तय सफर लाखन कोस के घूम फिर के कुछ समय में, का उहें आई समाज ? जुल्म से भा जबरजस्ती ना बसे बस्ती कहींपूरा पढ़ीं…\nगज़ल : उरुवा लिखीं, उजबक लिखीं कि बेहया लिखीं\n– डा0 अशोक द्विवेदी एह बेशरम-अनेति पर अउँजा के, का लिखीं उरुवा लिखीं, उजबक लिखीं कि बेहया लिखीं लंपट आ नीच लोग बा इहवाँ गिरोहबन्द सोझबक शरीफ के बा बहुत दुरदसा लिखीं लँगटे-उघार देहि से, दिल से दिमाग से अइसनका लोग ढेर बा,अब कतना, का लिखीं एह देश के कहियापूरा पढ़ीं…\n– डा0 अशोक द्विवेदी नेह-छोह रस-पागल बोली उड़ल गाँव के हँसी-ठिठोली. घर- घर मंगल बाँटे वाली कहाँ गइल चिरइन के बोली. सुधियन में अजिया उभरेली जतने मयगर, ओतने भोली. दइब क लीला-दीठि निराली दुख- सुख खेलें आँख मिचोली. हिलल पात, पीपर-मन डोलल पुरुवा रुकल त, पछुवा डोली. आपन-आपन महता बाटेपूरा पढ़ीं…\n– शशि प्रेमदेव जेकरा पर इलजाम रहल कि गाँछी इहे उजरले बा! फल का आस में सबसे पहिले ऊहे फाँड़ पसरले बा! दूर से ऊ अँखियन के एतना रसगर लगल, लुभा गइलीं हाथ में जब आइल त देखलीं कउवा ठोढ़ रगड़ले बा. प्यार से बढ़ि के दोसर कवनो ताकत नइखेपूरा पढ़ीं…\n– मिथिलेश गहमरी जरूर चाँदनी बिहँसी सुतार होखे दीं, उदास चान के गरहन से पार होखे दीं. बन्हाई काँहे ना जिनगी क पीर मूट्ठी में, हिया के पीर त अउरी सयार होखे दीं. इहे बा साँच कि, ओहारो बेच के खइहन, हुजूर, डोलीके उनके कहाँर होखे दीं. के बाटे काँचपूरा पढ़ीं…


फाँसी – टटका खबर\nमेहरारू के बिदाई ना भइला से दुखी मरद फाँसी लगा लिहलसि\nगोरखपुर जिला के चौरी चौरा इलाका में आजु एगो नवही अपना मेहरारू के बिदा ना अइला से फाँसी लगा के जान दे दिहलसि. गोला थाना के निवासी अठाइस साल के जयहिंद अपना मेहरारू के बिदा करावे अपना ससुरारी भरवलिया गांव गइल रहे. बाकिर कुछ बतकही का बाद ससुराल वाले विदा करे से इन्कार कर दिहलें.


पीएम मोदी – Page2– टटका खबर\nकाल्हु मंगल का दिने बिहार में पाँचवा आ आखिरी दौर के चुनाव खातिर तीन गो सभा क के पीएम मोदी माहौल बना गइलन. पूछलन कि चुनाव का बाद विपक्ष के नेता केकरा के बनइहें लालू. पीएम मोदी के कहना रहुवे कि मुख्यमंत्री पद खातिर त नीतीश के नाम तय क दिहले बाड़े बाकिर जवन तय


रवि किशन के फौलाद बना दिहले फिरोज खान – Anjoria\nरवि किशन के फौलाद बना दिहले फिरोज खान\nFebruary 5, 2011 Editor मनोरंजन 0\nरउरा सोचत होखब कि हम अपना जमाना के मशहूर अभिनेता फिरोज खान के बाति करत बानी बाकिर असल में हम भोजपुरी सिनेमा के जानल मानल कैमरा मैन फिरोज खान के बाति करत बानी जे संजय राय के लिखल कहानी पर रजनीश गुप्ता के बनावल भोजपुरी फिल्म “फौलाद” से निर्देशन करे के शुरुआत कर रहल बाड़न. आ पहिलके फिल्म में भोजपुरी सिनेमा के सदाबहार सुपर स्टार रविकिशन के ऊ “फौलाद” का रुप में पेश करे जा रहल बाड़न. साथ में बाड़ी नवोदित अभिनेत्री अंजना सिंह. बाकी कलाकारन में सुशील सिंह, अवधेश मिश्राम बृजेश त्रिपाठी, प्रकाश जैस, माया यादव, किरन यादव वगैरह लोग शामिल बा. पिछला दिने एह फिल्म के मुहुर्त इन्दु सोनाली का आवाज में आ राजेश रजनीश के संगीत निर्देशन में रिकार्ड करा के कइल गइल. एह मौका पर भोजपुरी सिनेमा जगत के गणमान्य लोग मौजूद रहुवे. बतावल जा रहल बा कि फिल्म के शूटिंग मार्च में शुरु कइल जाई.\nरविकिशन भोजपुरी सिनेमा जगत के अइसन कलाकार हउवन जिनका लगे हिन्दी फिल्म, टीवी शो, विज्ञापन फिल्म, दोसरा भाषा के फिल्म वगैरह के भरमार बा. कहल जाला कि रविकिशन पर सिनेमा जगत के डेढ़ सौ करोड़ रुपिया लागल बा. उनका लगे दू दर्जन से बेसी निर्माणाधीन भोजपुरी फिल्म बाड़ी सँ. कुछ पर काम चालू बा कुछ पर होखे वाला बा.\nअतना व्यस्तता का बावजूद रवि किशन अब फिल्म निर्माणो के काम शुरु करे जा रहल बाड़न. पिछला दिने ऊ दू गो फिल्म के घोषणा कइले जवना के नाम बा “कइसन पियवा के चरित्तर बा” आ “शूटर शुक्ला”. पहिलका फिल्म “कंइसन पियवा के चरित्तर बा” के निर्देशन मशहूर लेखक संतोष मिश्रा करीहें जिनकर ई पहिलका निर्देशित फिल्म होखी. फिल्म के मुख्य नायक रविकिशन खुद बाड़न आ संगीत निर्देशन मधुकर आनन्द के बा.\n“शूटर शुक्ला” के निर्देशन राष्ट्रीय पुरस्कार विजेता आनन्द डी॰ गहतराज करीहें. संगीत राज सेन के रही. कहानी संतोष मिश्रा के लिखल बा. दुनु फिल्म के शूटिंग अगिला महीना से शुरु होखे जा रहल बा.\n३६ घंटा लगातार शूटिंग करावेली पाखी हेगडे


मुन्ना भईया आ जरा देब दुनिया तोहरे प्यार में – Anjoria\nमुन्ना भईया आ जरा देब दुनिया तोहरे प्यार में\nजुलाई 15, 2010 रविकिशन, सुशील सिंह\nहम हईं मुन्ना भईया अब यूपी आ मुंबई चललें\nबिहार में धमाल मचावत भोजपुरी फिल्म हम हईं मुन्ना भईया १६ जुलाई के यूपी में आ ३० जुलाई के मुंबई में रिलीज होखे जा रहल बा. सुशील सिंह आ अनारा गुप्ता एकर मुख्य कलाकार बाड़े. फिल्म के निर्देशन इकबाल बख्श के ह.\nRead in detail on CineBhojpuri.com….\n“जरा देब दुनिया…” १६-जुलाई से बिहार में\nजवना फिल्म के ढेर दिन से इन्तजार रहल ह ऊ जरा देब दुनिया तोहरे प्यार में अब १६ जुलाई से बिहार में रिलीज होखे जा रहल बा. रविकिशन आ शिखा के गरमागरम रोमांस का साथे अवधेश मिश्रा के कबो ना भुलावे वाली भूमिका से सजल एह फिल्म के निर्माण अमेरिकी डिजिटल तकनीक से पन फिल्म्स का बैनर में भइल बा.\nJara Deb Duniya… in Bihar theatres from 16th July\nPawan Singh and Alok Kumar join hands


‘टाईगर’ के करिश्मा – Anjoria\n‘टाईगर’ के करिश्मा\nसिनेमा भोजपुरी के एक्शन सितारा प्रवेशलाल यादव के फिलिम ‘‘टाईगर’’ सगरी बिहार में आपन करिश्मा देखावत वा. निरहुआ इंटरटेन्मेंट प्रा०लि० के बैनर तले बनल ई फिलिम बिहार में रिकार्डतोड़ कमाई करत बिया, सगरी सिनेमाहालन में फिलिम दूसरको हफ्ता में जारी बा. पटना के वीणा, हाजीपुर के नेशनल आ बेगुसराय के सावित्री समेत अनेके सेंटर पर ई शानदार व्यवसाय दर्ज करवले बा. एह फिलिम के मुख्य जोड़ी प्रवेशलाल यादव आ शुभी शर्मा के बा आ प्रवेश के काम खूबे सराहल जात बा.\n9 thought on “‘टाईगर’ के करिश्मा”\nराना रंजीत बासु says:\nहमरा इहे तमन्ना बाटे,ना रहलो पे याद आवल करीँ।कबो सपना मेँ दिनवा रतिया याद बनके सतावल करीँ।RANA RANJEET BASU (BHOJPURI UTTHAN MANCH) DHARANI GHAZIPUR UP MO. 08896125767 ना कईला के किरिया खाके ,फिर काँहेँ दोहरावेला।उहे बात जग हँसाई करे,बात समझ ना पावेला। 09125724399\nप्रेम ह प्रेम सबके करे के चाही,प्रेम करे खातिर ना डरे के चाही।प्रेम के ना गलत अर्थ लगावल जाला,प्रेम कके ओकरा पे मरे के चाही। भोजपुरी उत्थान मंच ढढ़नी गाजीपुर 08896125767,हम इ चाहीँ सनम तु याद आवल करऽ,होके सम्हना मोरा मुस्कुराईल करऽ। तोहार तस्वीर अँखिया मेँ रहित सदा लिखित बासु गजल और तु गावल करऽ।\nए भइया, सब भोजपुरिया पाठक लोग के राना रंजीत बासु(भोजपुरी उत्थान मंच)के तरफ से प्रणाम बा। ई मंच मिलल बा त कुछ संदेश सबका खातिर पोष्ट कर रहल बानी-आज आपन देश मेँ घूस, बलातकार, भ्रष्टाचार ,चोरी,डकैती,लुट-मारी दिन ब दिन बढ़ते ही जात बिया गुनाहगारन के सजा भी मिल रहल बा, लेकिन समाज पर कवनो असर नइखे परत नेता व नेता के चमचा ,रिस्तेदार आपन पद के मद मेँ दुसरन के गलतिया के दोहरा रहल जबकि जानत बा कि सजा मिलहीँ के बा। राना रंजीत बासु गायक गीतकार कवि ढढ़नी गाजीपुर 8896125767\nहमरी आँख के कजरा तु,तोहरे से आँख से आँसू तु ना रहतु त जिनगी के आस ना रखतीँ,तुहीँ सावन बहार धरती बदरा बाटू। ढढ़नी गाजीपुर


‘नरकटियागंज’ के सगरी गाना रिकार्ड – Anjoria\nएस.जे. सिने वर्ल्ड के बैनर तले बनत भोजपुरी फिलिम ‘नरकटियागंज’ के सगरी बारह गो गाना रिकार्ड करा लीहल गइल बा.\nएह गीतन के आवाज दिहले बाड़े उदित नारायण, पामेला जैन, इंदू सोनाली, ममता राउत, आलोक कुमार, मनोज मिश्रा, मोहन राठौर, अनामिका सिंह, प्रेम प्रकाश दूबे वगैरह. गीतकार हउवें अशोक सिन्हा, जावेद हाशमी, उमाशंकर रोहितासी, धनंजय भट्ट, अमिताभ रंजन आ अमरेन्द्र कुमार.\nनिर्माता सोनालिका कुमारी आ गुड्डू सय्यद, निर्देशक आ पटकथा लेखक अमरेन्द्र कुमार, कथाकार जावेद हाशमी, संवाद लेखक ए.बी. मोहन. संगीतकार के. रत्नेश आ लाइन प्रोड्यूसर निशांत सिन्हा.\nफिलिम के कलाकारन में जावेद हाशमी, सोनिया गुप्ता, मनोज राज मल्होत्रा, अयात खान, वैभव सिंह, बबलू खान, रमेश दूबे, पंकज चन्द्रा अउर एस. निशांत के मुख्य भूमिका बा. फिल्म के बाकी कलाकार आ टेक्नीशियंस के जल्दिए चुन लीहल जाई.\nशूटिंग अगिला महीना से आजमगढ़ (उत्तर प्रदेश) में एके शेड्यूल में पूरा कर लिहल जाई.\nएह फिलिम के कहानी बिहार के एगो छोटहन शहर ‘नरकटियागंज’ के बा जहाँ के लोग खुशी से आपन जीवन बितावत बा. पूरा इलाका में खुशहाली बा. तबहिए एह पर एगो दानव आदमी के नजर पड़ जात बा जे पूरा इलाका के अपना दानवी पंजा में जकड़ लेत बा. ओहिजा रहे वाला लोग के जिनिगी तब दुश्वार हो जात बा. फेर एगो अइसन इंसान उठत बा एह दानव का खिलाफ जे सभे में ओह दानव से लड़े के जज्बा पैदा कर देत बा. आ शुरू हो जात बा एगो जंगल\nएह जंग में केकर जीत होखी केकर हार एही दुविधा पर से परदा उठाई फिलिम ‘नरकटियागंज’.


टटका खबर, मंगल, 30 मार्च 2021 – टटका खबर\nकाल्हु देश में होली के त्योहार खुशी खुशी मना लीहल गइल. कतहीं से कवनो अइसन खराब खबर नइखे जवन होली के उल्लास कम करे वाला होखो.\nपश्चिम बंगाल विधानसभा चुनाव के धुरी बनल नंदीग्राम में तृणमूल के ममता बनर्जी आ भाजपा के शुवेन्दु अधिकारी का बीच काँटा के टक्कर चल रहल बा. एही चलते ममता अपना के पाँच दिन खातिर नंदीग्रामे में रुक के अपना प्रचार में लागल बाड़ी. काल्हु उनुका पर बड़हन जुबानी हमला करत शुवेन्दु कहलन कि ईद मुबारक कहे के आदी ममता बेगम होलीओ पर होली मुबारक कह बइठली. अगर उनकर सरकार फेरु बन गइल त बंगाल के मिनी पाकिस्तान बने में देर ना लागी. अबहीं त हार का डर से ऊ मंदिरे मंदिर माथा टेकत बाड़ी. ममता के बाहरी आ अपना के स्थानीय बतावत शुवेन्दु कहलन कि हालही में सामने आइल उनुका आडियो से साफ हो जात बा कि ना त ऊ पहिले नंदीग्राम आवत रही, ना आगे अइहें. ऊ चुनाव के बाद नंदीग्राम से बाहर उड़ जइहे.\nकोरोना के दुसरका दौर देश के चिन्ता में डलले बा. भारतीय क्रिकेट टीम के कई जने पुरनिया दिग्गजन के कोरोना के चपेटा में आ जाए के खबर आइल बा. हाल ही में भारत में खेलल गइल वर्ल्ड रोड सेफ्टी सीरीज में खेले वाला चार जने भारतीय खिलाड़ी कोरोना पॉजिटिव मिलल बाड़ें. पहिले सचिन तेंदुलकर के कोरोना होखे के खबर आइल त अब यूसुफ पठान अपना के कोरोना पॉजिटिव होखे के जानकारी दिहले बाड़न आ कहलन कि बल्लेबाज रहल एस बद्रीनाथ कोरोना छुताह हो गइल बाड़न.\nदेश में सबले अधिका कोरोना मरीज महाराष्ट्र में मिलत बाड़ें. ओहिजा कोरोना के पसार देखत मुख्यमंत्री उद्धव ठाकरे अधिकारियन से लॉकडाउन करे के सलाह दिहले बाडडन. बाकिर सरकार में शामिल राकांपा के राय एहसे उलट बा आ एनसीपी नइखे चाहत कि लॉकडाउन लगावल जाव. ओकर कहना बा कि कोरोना रोके के दोसर राह खोजल जाव.\nबिहार के कैमूर जाला के बेलांव आ अधौरा इलाका के ताला गांव में सोमार का दिने भइल अलग अलग सड़क हादसन में एगो2बरीस के लइका आ एगो नवही के मौत के खबर बा.\nभोजपुर जिला के शाहपुर इलाका के एगो गाँव के लइकी के दिन में दिशा मैदान करे जात घरी ओही गाँव में अपना ममहर में रहे वाला एगो नवही अपना संघतिया संगे मिल के गैंगरेप कउवे. एह बाति के शिकायत राजद विधायक राहुल तिवारी थाना में कइलें त थानेदार से उनुकर बतकही हो गउवे. एह बतकही के रिकार्डिंग का साथे ऊ डीएम-एसपी से शिकायत कइले बाड़न.\nबिहार बोर्ड के मैट्रिक रिजल्ट5अप्रैल ले जारी हो जाए के उमेद बा.\nफगुआ खेल के नहाए गइल पाँजने के देवरिया जिला में अलगा अलगा जगहा से डूबे के खबर आइल बा. सलेमपुर इलाका के नदावर घाट पर एगो लइका डूब गइल. बरहज के एगो नवही के नदी में डूबे के खबर बा. बरियारपुर के एगो आदमी घटाला गाजी के पोखरी में डूब गइल,. भटनी इलाका के शिव बनकटा में छोटकी गंडक में नहाए गइल दू गो नवहियन के डूबे के खबर बा.\nजौनपुर जिला के लाइन बाजार इलाका में चुनावी रंजिश लेके भइल मारपीट आ फायरिंग में एगो मिठाई बेचे वाला के मौत होखे के खबर बा.\nTags: कैमूर, कोरोना, जौनपुर, देवरिया, बिहार बोर्ड, महाराष्ट्र\n«« टटका खबर, 29 मार्च 2021, सोमार\nटटका खबर, बुध, 31 मार्च 2021 »»


टटका खबर, कवनो खबर छूटे ना.9अगस्त, मंगल – टटका खबर\nटटका खबर, कवनो खबर छूटे ना.9अगस्त, मंगल\nभारी बरखा का चलते बिहार का कई जिला में बाढ़ के हालात अउरी खराब बनल. मुख्यमंत्री बाढ़ प्रभावित वीरपुर का दौरा पर. मधेपुरा में बाढ़ के कहर जारी, सोनामुखी का लगे कोसी के धार भरही धार होत रतवाड़ा सुखाड़ पथ के काटत बहत बिया. सुरसर नदी में बाढ़ से कुमार खंड प्रखंड के कई गाँव में बाढ़ के पानी घुसल.\nगोण्डा जिला के करनैलगंज आ तरबगंज तहसील में बाढ़ के हालात जस के तस. चरसड़ी एल्गिन बंधा के काटे के कुछ गाँव वालन के कोशिश देखत बंधा पर पुलिस के पहरा लगा दिहल गइल बा. बाराबंकी आ बस्ती में हालात जस के तस. वाराणसी, मिर्जापुर, आजमगढ़ मण्डल में भारी बरखा.\nदिल्ली के मुख्यमंत्री शीला दीक्षित कहले बाड़ी कि विपक्ष संसद चले दी तबहिये राष्ट्रमंडल खेल आयोजन में अनियमितता वाली सीएजी रिपोर्ट पर सरकार जवाब दे पाई.\nब्रिटेन में पिछला तीन दिन से जारी आगजनी आ लूटपाट के घटना मंगल का दिने लंदन के अलावे दोसरो बड़का शहरन में पसर गइल. अबले कम से कम 450 लोग के गिरफ्तार कइल गइल बा.\nकाल्हु बुध का दिने तिसरका टेस्ट एजबेस्टन के काउंटी क्रिकेट मैदान पर खेलल जाई. भारतीय टीम 0-2 से पीछे बिया आ ओकरा हर हाल में ई टेस्ट मैच जीते के होखी आ अगिलका के कम से कम ड्रा करावे के होखी तबहिये ओकर टेस्ट सरताज के ओहदा बाचल रही.\nमुख्यमंत्री नीतीश कुमार के कहना बा कि पर्यावरण के रक्षा खातिर किरिया खाये के पड़ी ना त धरती आ ओह पर के सगरी जीव हमेशा खातिर खतम हो जाई.\nअखिल भारतीय विद्यार्थी परिषद (अभाविप) के कार्यकर्ता भ्रष्टाचार आ महंगाई का खिलाफ आजु मंगल का दिने बिहार में प्रदर्शन कइले आ कई जगहा रेल आ सड़क मार्ग जाम कर दिहले.\nसिवान जिला के मुफस्सिल थाना क्षेत्र के एगो उच्च विद्यालय के शिक्षक आ साहित्यकार नागेंद्र कुमार श्रीवास्तव के कुछ लोग हत्या कर दिहलसि. हत्यारन का बारे में कवनो जानकारी नइखे मिलल.\nबिहार के मुजफ्फरपुर जिला के पटियासा गांव के एगो गरीब परिवार के लड़की मधुमक्खी पोसे के व्यवसाय कर के अतना सफल भइल कि ओकरा कामयाबी के कहानी लड़िकन के स्कूल में पढ़ावल जात बा.\nकुलपति नियु्क्ति मामिला में नीतीश कुमार के कहना बा कि ऊ मर्यादा के सीमा ना लँघीहे. कहलन कि हर संवैधानिक पद पर बइठल लोग के संवैधानिक प्रावधान का हिसाब से काम करे के चाहीं.\nमुजफ्फरपुर जिला के कुढ़नी थाना के कुबियानगर में नहाये गइल तीन गो लड़िका डूब के मर गइले. लाश खोजात बा.\nपूर्वी चंपारण के राजेपुर थाना के बहुअरवा गोपी सिंह गाँव के हार्डकोर नक्सली विनय राम के गिरफ्तार कर लिहल गइल.\nपटना के मुख्य न्यायाधीश आ विपक्ष के नेता से राय मशविरा कर के नीतीश कुमार पटना हाईकोर्ट के पुर्व न्यायाधीश न्यायमूर्त चंद्रमोहन प्रसाद के बिहार के अगिला लोकायुक्त बनावे के फैसला लिहले बाड़े. मौजूदा लोकायुक्त न्यायमूर्ति रामनंदन प्रसाद चौबीस तारीख के रिटायर होत बाड़न.\nनीतीश कुमार के कहना बा कि बिहार के विशेष राज्य के दर्जा देबे पर विचार करे खातिर एगो अंतरमंत्रालयी समूह बनावे के बात कह के प्रधानमंत्री ममला के टरका दिहले बाड़े.\nकाल्हु सोमार का दिने औरंगाबाद जिला के हसपुरा प्रखंड के बंगाली बिगहा गाँव का लगे एगो नाव पलटला से ओह पर सवार चार जने डूब गइलन. नाव पर सवार बाकी लोग के बचा लिहल गइल.\nमुजफ्फरपुर में काल्हु कई गो फर्जी नर्सिंग होम पर छापा मारल गइल आ कई गो फर्जी मिलल डाक्टरन पर मुकदमा दर्ज करे के आदेश दिहल गइल.\nरोहतास जिला के कैमूर पहाड़ी पर बजरमरवा गाँव में सोमार का दिने नक्सली एगो मेहरारू के गोली मार के हत्या कर दिहले.\nबक्सर में नाली बनावे में गड़बड़ी करे वाला दू गो कनीय अभियन्ता पर केस दर्ज करावल गइल बा.\nसिवान जिला के भवानी मोड़ पर काल्हु एगो सड़क दुर्घटना में दू गो छात्र घवाहिल हो गइले.\nउत्तर प्रदेश का राजधानी लखनऊ में मंगल का दिने प्रदर्शन करत अखिल भारतीय विद्यार्थी परिषद(एबीवीपी) के कार्यकर्तन पर पुलिस लाठीचार्ज कइलसि.\nविपक्ष काल्हु यूपी विधानमण्डल के दुनु सदन में हंगामा आ वाक आउट कइलसि. ऊ स्वास्थ्य मिशन में घोटाला आ पशुपालन मंत्री अवधेशपाल सिंह पर तिहरा हत्याकाण्ड के आरोप चरचा करावल चाहत रहे.\nअयोध्या मामिला में काल्हु सर्वोच्च न्यायालय में दू गो अउरी याचिका सकारल गइल जवना के अखिल भारतीय श्री राम जन्मभूमि समिति आ फारूख अहमद का तरफ से दायर कइल रहे.\nपरिवहन मंत्री रामअचल राजभर काल्हु प्रदेश में सीतापुर, ललितपुर, सोनभद्र, हाथरस आ बलिया में उप संभागीय परिवहन कार्यालयन के लोकार्पण कइले.\nचिकित्सा आ स्वास्थ्य निदेशक हिमांशु कुमार के स्वास्थ्य मिशन आ सिप्सा के अतिरिक्त कार्यप्रभार दिहल गइल बा. मोहम्मद मुस्तफा के झाँसी के आयुक्त बनावल गइल. एस एन शुक्ला के कानपुर के आयुक्त आ पी के मोहन्ती के प्रतीक्षा सूची में राखल गइल.\nअगस्त क्रांति दिवस पर आजु प्रदेश में कई जगहा कार्यक्रम. आजुवे का दिने गाँधी जी का आह्वान पर देश भर में अंग्रेजो भारत छोड़ो आन्दोलन शुरू भइल रहे.\nजौनपुर के बहुते बूढ़ ९१ साल के सेनानी ठाकुर दिवाकर सिंह के काल्हु रेहटी गाँव में उनुका घर पर निधन हो गइल.\nउत्तर प्रदेश के मुरादाबाद जिला में एगो औरत अपना तीन गो नाबालिग बच्चन के हत्या करिके खुदकुशी कर लिहलसि. पुलिस मामिला के जाँच करत बिया.\nकेंद्र सरकार पूर्वोत्तर राज्यन में सेना के शक्ति बढ़ावे वाला सशस्त्र बल विशेष शक्ति अधिनियम के रद्द करे का अनुशंसा पर कवनो फैसला नइखे लिहले.\nकेंद्र सरकार के कहना बा कि अगर विश्व बाजार में कच्चा तेल के दाम में अउरी गिरावट भइल त देशो में पेट्रोल के दाम घट सकेला.\nछत्तीसगढ़ के रायपुर चिड़ियाघर में बहुत गरमी का चलते दिल्ली से ले आइल गइल दू गो करिया हिरणन के मौत हो गइल.\nदूरसंचार सेवा कम्पनी रिलायंस कम्युनिकेशंस मंगल का दिने एंड्रॉयड आधारित 3जी टैबलेट पीसी बाजार में उतार दिहलसि. एकरा साथ ही ऊ देश के टैबलेट बाजार में उतरे वाली पहिलका 3जी सेवा प्रदाता कम्पनी बन गइल.\nगुजरात सरकार राज्य में तीन गो भारतीय रिजर्व बटालियन चाहतिया बाकिर केंद्र सरकार एकरा से इंकार कर दिहले बिया.\nदेश के दक्षिणी हिस्सा में पिछला 24 घंटों का दौरान भारी बरखा भइल जबकि उत्तर आ मध्य भारत में कहीं मध्यम तो कहीं छिटपुट. राजधानी दिल्ली में मंगल का दिने बरखा त ना भइल बाकिर गरमी आ उमस से तनिका राहत जरूर मिलल.\nहिमाचल प्रदेश उच्च न्यायालय सोमार के केंद्रीय जांच ब्यूरो (सीबीआई) के निर्देश दिहलसि कि ऊ राज्य के अइसन सगरी शिक्षण संस्थानन के नाम उजागर कर देव जवन फर्जी दस्तावेजन का सहारे मान्यता हासिल कइले बा.\nदेश के तेल आत्मनिर्भरता के लक्ष्य अबही कोसों दूर बा. कहले तेल आ प्राकृतिक गैस राज्य मंत्री आर.पी.एन. सिंह\nओडिशा के दू जिला में मंगल का दिने बंद का चलते सामान्य जनजीवन अस्त-व्यस्त रहल. ओहिजा लोग नइखे चाहत कि दू गो प्रस्तावित बिजली संयंत्रन के स्थापना होखे.\nराष्ट्रमंडल खेल घोटाला मामले में केंद्रीय जांच ब्यूरो (सीबीआई) ने मंगल का दिने केंद्रीय लोक निर्माण विभाग के आठ गो अधिकारियन पर आ दू गो स्थानीय कम्पनियन का खिलाफ मामला दर्ज करवलसि.\nनई दिल्ली नगरपालिका परिषद (एनडीएमसी) बागवानी सिखावे वाला एगो स्कूल खोलले बिया.\nमध्य प्रदेश से गुजरे वाला राष्ट्रीय राजमार्गन के हालत से चिंतित राज्य सरकार केंद्र सरकार से कहले बिया कि एह राजमार्गन के दायित्व राज्य सरकार के सँउप दिहल जाव अगर केन्द्र काम नइखे करा पावत.\nकेन्द्रीय गृहराज्य मंत्री जितेन्द्र सिंह लोकसभा में बतवले कि चीन के कम्पनियन का साथ कवनो समझौता देश के सुरक्षा पहलू देखिये के कइल जाला.\nविश्व स्वास्थ्य संगठन चेतवले बा कि एशिया प्रशांत क्षेत्र में कुपोषण का चलते लाखों लोगों मौत आ बीमारी का कगार पर बाड़े जवना के गंभीर समाजार्थिक असर हो सकेला.\nनिर्माण, खनन आ बिजली उपकरण बनावे वाली कम्पनी टीआईएल लिमिटेड अपना खड़गपुर कारखाने में 700 करोड़ रुपिया के निवेश करी आ ओहिजा अमेरिकी अउर जापानी प्रौद्योगिकी से खनन उपकरण आ क्रेन बनावल जइहे सँ.\nदिल्ली के मुख्यमंत्री शीला दीक्षित के इस्तीफे मांगे खातिर जंतर-मंतर पर प्रदर्शन का दौरान मंगल का दिने भारतीय जनता पार्टी (भाजपा) के युवा इकाई भरतीय जनता युवा मोर्चा (भाजयुमो) के कार्यकर्ता आ पुलिस का बीच झड़प हो गइल.\nकेंद्र सरकार राज्य सरकारन से कहले बिया कि इज्जत का नाम पर कवनो हत्या भइला पर सर्वोच्च न्यायालय के निर्देशन के कड़ाई से पालन कइल जाव.\nजम्मू कश्मीर सरकार के कइल कर वृद्धि का खिलाफ व्यापारी आ ट्रांसपोर्टरन का ओर से मंगल का दिने बोलावल बंद से पूरा कश्मीर घाटी जन-जीवन ठहर गइल.\nआतंकवाद के खिलाफ जंग के मजबूती देबे खातिर केन्द्र सरकार एगो नेटग्रिड बनाई जवना से कई तरह के डाटाबेस के एक साथे जोड़ दिहल जाई.\nकार्यभार सम्भरला का हफ्ता भितरे कर्नाटक के नयका लोकायुक्त न्यायमूर्ति शिवराज वी. पाटील बेंगलुरू ग्रामीण आ र डोड्डाबल्लभपुर जिलन में छह गो उपरजिस्ट्रार कार्यालयम पर छापा मरवलन जवना में अधिकारियन, दलालन आ एजेंटन का लगे से हजारों रुपिया के अघोषित नकदी जब्त कइल गइल.\nकश्मीर में सगरी फरीकन से बतियावे खातिर सरकार का ओर से नियुक्त तीन गो वार्ताकारम में से दू गो के विदेशन में भइल कश्मीर विषयक सम्मेलन में हिस्सा लिहला के लेके विवाद गहरात जात बा. अबही केहू इस्तीफा नइखे दिहले बाकिर एकर खबर उड़त बा.\nहैदराबाद के वेब पोर्टल ‘वे2एसएमएस’ से फ्रेंडशिप डे (रविवार) का दिने देश भर में पांच करोड़ से बेसी सनेसाभेजल गइल.\nस्वतंत्रता दिवस पर सुरक्षा के पुख्ता इंतजाम करत में त्रिपुरा से दू गो उग्रवादियन के गिरफ्तार कइल गइल बा.\nऔद्योगिक घराना, आरपी-संजीव गोयनका समूह, शिक्षा का क्षेत्र में 150 करोड़ रुपये से अधिका के निवेश करी. ई जानकारी समूह के अध्यक्ष संजीव गोयनका दिहले बाड़न.\nकेंद्रीय जांच ब्यूरो (सीबीआई) के कहना बा कि देश के कुल 162 गो भगोड़ा भारतीय अपराधी दोसरा देशन में लुकाइल बाड़े.\nभारतीय जनता पार्टी (भाजपा) के अध्यक्ष नितिन गडकरी कहले कि प्रधानमंत्री मनमोहन सिंह कांग्रेस अध्यक्षा सोनिया गांधी का कहला पर सुरेश कलमाडी के राष्ट्रमंडल खेल आयोजन समिति के अध्यक्ष बनवले रहले.\nमहाराष्ट्र का पुणे में भूमि अधिग्रहण का खिलाफ मंगल का दिने उग्र प्रदर्शन पर पुलिस गोलीबारी में एक आदमी के मौत हो गइल आ सात जने घवाहिल हो गइले.\nकेरल के मुख्यमंत्री ओमन चांडी मंगल का दिने सतर्कता विभाग छोड़ दिहले जे 1992 में पॉमोलिन आयात के मामिला में चांडी के भूमिका के जाँच करे वाली बा.\nमध्य प्रदेश में ग्रामीण यांत्रिकी सेवा के अधीक्षण अभियंता एम.के. जैन का घरआ दोसरा प्रतिष्ठानन पर लोकायुक्त के छापामारी में करोड़ों रुपिया के अघोषित संपत्ति मिले के अनुमान बा.\nकेंद्र सरकार भारतीय रिजर्व बैंक (आरबीआई) के मौजूदा गवर्नर डी. सुब्बाराव के कार्यकाल दू साल खातिर बढ़ा दिहलसि.वैश्विक आर्थिक उथल-पुथल का बीच आरबीआई में स्थिरता बरकरार राखे का नाम पर अइसन कइल गइल बा.\nभ्रष्टाचार के खिलाफ देशभर में मुहिम छेड़े जा रहल समाजिक कार्यकर्ता अन्ना हजारे मंगल का दिने मुम्बई में अपना रैली के शुरुआत कइलन.\nसर्वोच्च न्यायालय के.टी. प्लांटेशन के ओह याचिका के खारिज कर दिहलसि जवना में दिवंगत अभिनेत्री देविका रानी आ उनुका पति स्वेतोस्लाव रोएरिच के ‘रोएरिच एंड देविका रानी रोएरिच एस्टेट’ के अधिग्रहन कइला के चुनौती दिहल गइल रहे.\nदिल्ली के मुख्यमंत्री शीला दीक्षित के इस्तीफा के माँग करत विपक्ष दुसरको दिने संसद ना चले दिहलसि.\nझारखंड का गिरीडीह जिला के जंगली इलाका में चलावल तलाशी अभियान में सुरक्षाबल 17 गो बारूदी सुरंग खोज निकलले आ समय रहते ओकनी के बेकार कर दिहले.\nमध्य प्रदेश में सगरी धार्मिक स्थल के एक दोसरा से जोड़े वाला बस सेवा शुरू कइल जाई. काल्हु उज्जैन आ ओंकारेश्वर के जोड़े वाली बस सेवा के शुभारम्भ करत मूक्यमंत्री शिवराज चौहान ई एलान कइले.\nउच्चतम न्यायालय 2जी स्पेक्ट्रम आवंटन मामिला के आरोपी यूनिटेक के संजय चंद्रा आ डीबी रिएलिटी के विनोद गोयनका के जमानत याचिका पर केंद्रीय जांच ब्यूरो (सीबीआई) के नोटिस जारी कइले बिया.\nसर्वोच्च न्यायालय आजु मंगल का दिने तमिलनाडु सरकार के निर्देश दिहलसि कि ऊ सगरी स्कूलन में पहली से 10वीं कक्षा तक ले एक समान पाठ्यक्रम लागू करे. न्यायालय के एह आदेश के मुख्यमंत्री जे. जयललिता खातिर झटका बतावल जात बा.\nमेघालय में मंगल का दिने पुलिस आ विद्रोही संगठन गारो नेशनल लिबरेशन आर्मी (जीएनएलए) का मुठभेड़ में चार गो विद्रोही मरा गइले आ एगो पुलिस अधिकारी घवाहिल हो गइल.\nअमेरिकी संकट का चलते अपनो देश के शेयर बाजार में बहुते तेज गिरावट देखे के मिलल. सेंसेक्स 472.31 अंक गिरके खुलबे कइल.\nभारत में मोबाइल फोन पर इंटरनेट इस्तेमाल कइल बहुते तेजी से बढ़ रहल बा. मैकिंसे का एगो रिपोर्ट में कहल गइल बा कि 2015 ले देश के तीन चौथाई लोग मोबाइल से इंटरनेट के इस्तेमाल करे लागी. एहसे कंपनी चागत बाड़ी सँ कि ओह लोग के वेबसाइट मोबाइल पर देखे लायक बनावल जाव.\nविश्व के 16वीं वरीयता प्राप्त फ्रांसीसी टेनिस खिलाड़ी जो-विल्फ्रेड सोंगा आ स्विटजरलैंड के स्टानिसलास वावरिंका आपन आपन मुकाबिला जीतके रोजर्स कप टूर्नामेंट के दुसरका दौर में आ गइल बाड़े.\nकेंद्रीय सड़क परिवहन अउर राजमार्ग राज्य मंत्री जितिन प्रसाद लोकसभा में बतवले कि सरकार भारतीय राष्ट्रीय राजमार्ग प्राधिकरण (एनएचएआई) के पुनर्गठन पर विचार करत बिया.\nकेंद्रीय महिला अउर बाल विकास मंत्री कृष्णा तीरथ बतवले बाड़ी कि देश में लड़िकन के गोद लेबे के प्रक्रिया आसान बनावल जाई.\nअलग तेलंगाना राज्य का मांग के समर्थन में 17 अगस्त से अनिश्चितकालीन हड़ताल पर जाये से पहिले तेलंगाना क्षेत्र के सरकारी कर्मचारी आजु सोमार के प्रदर्शन शुरू कइले.\nगुजरात के वरिष्ठ पुलिस अधिकारी संजीव भट्ट के गलत आचरण करे का चलते सोमार का देर रात तत्काल प्रभाव से निलंबित कर दिहल गइल.\nवैश्विक रेटिंग एजेंसी स्टैंडर्ड एंड पुअर्स (एसएंडपी) मंगल का दिने देश के प्रमुख स्टील कम्पनी टाटा स्टील के साख रेटिंग बढ़ा दिहलसि. कारण रहल पिछला सात महीना में 2.8 अरब डॉलर जुटावे में ओकर सफलता.\nरूस के सुदूर पूर्वी क्षेत्र में मंगल का दिने एगो मालवाहक जहाज गिरला से चालक दल के नौ सदस्यन सहित 11 लोग के मौत हो गइल.\nब्रिटेन में पिछला तीन दिन से जारी हिंसा का चलते आपन छुट्टी रद्द कर वापिस लवटल प्रधानमंत्री डेविड कैमरन दंगाइयन का खिलाफ कड़ा कानूनी कार्रवाई करे के चेतावनी दिहले बाड़े.\nब्रिटेन के राजधानी लंदन में तेजी से पसरत दंगा का चलते दुनु देश के खिलाड़ियन से होटल से बाहर निकले से मना कइल गइल बा.\nपाकिस्तान में राष्ट्रपति आसिफ अली जरदारी के आवास का दू गो मंजिल पर पाइप जाम रहला का चलते बरखा के पानी भीतर घुस आइल आ कम से कम तीन गो बइठक रद्द करे के पड़ गइल.\nईरान के एगो प्रमुख वैज्ञानिक संस्था से जुड़ल छात्रन के तैयार कइल एगो उपग्रह ‘शरीफ’ के प्रक्षेपित करे के योजना ओहिजा के सरकार बनवले बिया.\nअमेरिका में पाकिस्तान के राजदूत हुसैन हक्कानी कहले बाड़न कि पाकिस्तान आ अमेरिका में ई सोच बा कि कुछ घटना का चलते भलही तनी अविश्वास उपजल होखे लेकिन दुनु के एक दोसरा के जरूरत बा.\nबांग्लादेशी क्रिकेट टीम के कप्तान शाकिब अल हसन जिम्बाब्वे से टेस्ट मैच हरला का बाद आपन बचाव करत कहले बाड़न कि उनुकर टीम ड्रा करावे खातिर ना खेलल.\nअमेरिकी राष्ट्रपति बराक ओबामा के आश्वासन का बावजूद अमेरिकी शेयर बाजारन में सोमार का दिने बहुते बड़हन गिरावट देखे के मिलल आ दुनिया पर आर्थिक संकट के बदरी अउर गहिरा गइल.\nलंदन में पिछला दू दिन से चलत हिंसा आ आगजनी तीसरा दिने ब्रिटेन के दोसरो शहरे में पसरे लागल बा.\nपाकिस्तानी सेना के शीर्ष अधिकारी देश के सुरक्षा हालात पर सोमार का दिने सेना प्रमुख अशफाक परवेज कयानी का अध्यक्षता में चरचा कइले.\nअमेरिकी राष्ट्रपति बराक ओबामा अपना देश के निवेशकन के आश्वस्त करत कहले बाड़न कि अमेरिका हमेशा ट्रिपल ए वाला देश बनल रही, रेटिंग चाहे जवन दिहल जाव.\nअमेरिकी राष्ट्रपति बराक ओबामा यूरोप का कर्ज संकट आ सीरिया के हालात पर स्पेन आ इटली के नेता लोग से फोन पर बतियवले।\nब्रिटिश प्रधानमंत्री डेविड कैमरन लंदन में होखत दंगा का चलते आपन छुट्टी बीचे में छोड़ के लंदन लवटत बाड़न.\nअमेरिका आ रूस प्रस्तावित यूरोपियन मिसाइल प्रणाली पर बतियावल जारी रखीहें. दुनु देश के प्रतिनिधि सेंट पीर्ट्सबर्ग में 11 से 12 अगस्त के एह मसला पर बातचीत होई.\nकोलम्बियाई गायिका शकीरा ट्विटर पर दुनिया में सातवीं लोकप्रिय हस्ती बन गइल बाड़ी. ट्विटर पर शकीरा के करीब 74.2 लाख फोलोअर बाड़े.\n‘एरोस्मिथ’ बैंड के गायक स्टीवन टायलर रिएलिटी शो ‘अमेरिकन आइडल’ में जज का तौर पर अपना के मिले वाला मेहनताना बढ़वावल चाहत बाड़न. शो में टायलर के साथी जज गायिका जेनिफर लोपेज के उनुका से दुगुना मेहनताना मिलेला.\nग्रैमी पुरस्कार विजेता गायिका लॉरिन हिल्स पर उनकर पुरान गिटारवादक मुकदमा कर दिहले बाड़न कि उनुका के 2007 के एगो संगीत यात्रा के मेहनताना ना दिहली.\nइंग्लैंड के तेज गेंदबाज क्रिस ट्रेमलेट चोटहिल होखला का चलते भारत का खिलाफ एजबेस्टनो टेस्ट में ना खेल सकीहे. ऊ दुसरको टेस्ट में ना खेल पवले रहन.\nआस्ट्रेलिया के साथ खेलल जाये वाली पांच एकदिना अंतर्राष्ट्रीय मैचन के श्रृंखला खातिर श्रीलंकाई टीम में तेज गेंदबाज लसिथ मलिंगा आ सलामी बल्लेबाज उपुल थरंगा के वापसी भइल बा.\nमहाराष्ट्र के आदित्य मेहता आ आलोक कुमार आपन-आपन मुकाबिला जीतके चेन्नई में चलत 78वां सीनियर राष्ट्रीय स्नूकर चैम्पियनशिप के फाइनल में पहुंच गइल बाड़े.\nइंग्लैंड क्रिकेट टीम के मध्यक्रम के बल्लेबाज इयान बेल के बल्लेबाजी कोच नील एब्बेरलेय के सोमार का दिने 67 साल का उमिर में निधन हो गइल.\nचोटिल बल्लेबाज जोनाथन ट्रॉट का जगहा इंग्लिश टीम में आइल मध्यक्रम के बल्लेबाज रवि बोपारा दू बरीस बाद मिलल एह मौका के भँजावे खातिर पूरा तइयार बाड़न.\nवाशिंगटन में चलत एटीपी लेग मेसन क्लासिक टूर्नामेंट के पुरुष एकल खिताब चेक गणराज्य के टेनिस खिलाड़ी राडेक स्टेपनेक जीत लिहले.\nपाकिस्तानी क्रिकेट टीम के पूर्व कप्तान वसीम अकरम एह बात पर चकराइल बाड़न कि चयनकर्ता तेज गेंदबाज वहाब रियाज के आगामी जिम्बाब्वे दौरे से आराम काहे दे दिहले.\nभारत के लिएंडर पेस आ महेश भूपति के अनुभवी जोड़ी रोजर्स कप टेनिस टूर्नामेंट में दुसरका दौर में पहुंच गइल बा.


बिरहा का बिना विजय के केहू जानीत ना – Anjoria\nबिरहा ना होखीत त विजय ना होखतन, ई नाम ना भइल रहीत, ना त बिरहा के सुल्तान रहीतन ना फिलिमन में कवनो पहिचान रहीत. ई कहना बा भोजपुरी सिनेमा में बिरहा सम्राट का रुप में आपन पहिचान बना चुकल विजय लाल यादव के. बिरहा विरह का आग में जरत विरहिन के दुख के अभिव्यक्ति ह. बिरहा का मंच पर जे लोग ताली से स्वागत करेला उहे लोग सिनेमो हाल में विजय लाल यादव के आशिर्वाद देबेला.\nसबले बड़ हिट भोजपुरी फिल्म “निरहुआ रिक्शावाला” आ “मुन्ना बजरंगी” से अपना अभिनय जीवन के शुरुआत करे वाला विजय लाल यादव गायक से नायक बनि के “बियाह” आ “भईया का ससुरारी में” फिलिमन में अपना अभिनय के छाप छोड़लन. विजय लाल यादव के अगिला फिल्म जवन आ रहल बिया तवन ह “त्रिनेत्र”. पी मिश्रा के बनावल आ शाद कुमार के निर्देशित एह फिल्म में विनय आनन्द, पंकज केसरी आ धर्मेश कुमार मुख्य कलाकार बाड़े. एकरा अलावे ऊ “करन्ट मारे गोरिया, बुलन्दी, नथुनिया पे गोली मारे” वगैरह फिलिमन में आ रहल बाड़े.\nOne thought on “बिरहा का बिना विजय के केहू जानीत ना”\nmai dhananjay yadav


Ganesh Visarjan 2021 Know the interesting facts in bhojpuri - Ganesh Visarjan: अनंत चतुर्दशी के दिने होई गणपति बप्पा के प्रतिमा के विसर्जन, भजन पर नाचेलें भक्त – News18 Hindi\nगणेश चतुर्थी से चालू भइल 10 दिन चले वाला गणेश उत्सव अब अपना समापन पर बा. परसों गणेश विसर्जन ह अउरी सभे गणपति बप्पा के पोखरा, कुंड भा नदी समुंदर में विसर्जित करके अगिला साल फेरु आवे खातिर विनती करी. ‘गणपति बप्पा मोरया, अगले बरस तू जल्दी आ’...ई नारा त सुनले होखब. जब लोग विसर्जन पर जाला त ई सबसे ढेर गूँजेला आ साथे गूँजेला गणपति भजन, ओ भजन के धुन, जे पर लोग नचेला, झूमेला अउरी उत्साह आ खुशी से भर जाला.\nगणपति बप्पा के बुद्धि अउरी प्रसन्नता के देव मानल जाला. उहाँ के अपना भक्तन के बुद्धि अउरी खुशी के आशीर्वाद देनी. एह साल 2021 में गणपति विसर्जन के तिथि पड़त बा 19 सितंबर के. आवे वाला रविवार के अनंत चतुर्दशी बा. आ एही दिन गणपति बप्पा के महापूजन के समापन होई अउरी उहाँ के जल में मग्न होखब.\nअइसन मान्यता बा कि गणपति बप्पा माता पार्वती के साथे धरती पर एह दस दिन के दौरान वास करेनी अउरी भक्तन से मेल मिलाप अउरी ओह लोग के आशीर्वाद देहला के बाद वापस अपना पिता श्री शंकर जी के लगे माई पार्वती के साथे लवट जानी. भादो के अँजोरिया के चतुर्दशी के दिने अनंत चतुर्दशी होला अउरी एही दिन उहाँ के लवटब आ ओहि दिन आखिरी विसर्जन होई. काहें कि बहुत लोग जे अपना घरे गणपति जी के बोलवेला, उहाँ के प्रतिमा के स्थापना करेला, उ तीन दिन पर, पाँच दिन पर, छव दिन पर भी विसर्जन करेला. अनंत चतुर्दशी काहें विसर्जन होला अउरी अनंत देव के के कहल जाला, एकरा पीछे भी पौराणिक कथा बा.\nअनंत चतुर्दशी के पूजा काहें होला?\nसनातन धर्म के पुराण में अनंत चतुर्दशी के कथा के जहां उल्लेख मिलेला, उ युधिष्ठिर से जुड़ल बा. भइल का कि द्वापरयुग में जब पाँचो पांडव जुआ में आपन राज पाट अउरी सम्मान-प्रतिष्ठा हार के वनवास के दंड भोगत रहे लोग तब भगवान श्रीकृष्ण ओह लोग से कहनी कि तोहन लोग के अनंत चतुर्दशी के व्रत करे के चाहीं. युधिष्ठिर पुछलें कि अनंत देव के ह? तब श्रीकृष्ण कहनी कि भगवान श्री विष्णु के ही अनंत देव कहल जाला. सब जाना अनंत चतुर्दशी के व्रत कइल लोग आ ओकर प्रभाव पड़े लागल. उ लोग हर तरह से बलवान अउरी समृद्ध होखे लागल लोग आ अंत में कौरव के विशाल सेना के हरा के हस्तिनापुर के आपन साम्राज्य आ आपन सगरो अधिकार उ लोग वापस ले लिहल लोग.\nएह दिन नारायण के अनंत रूप के पूजा होला. उहाँ के विधि विधान से पूजा अउरी व्रत कइला से सभ तरह के कष्ट दूर होला अउरी अक्षय पुण्य मिलेला माने कि कबो ना खत्म होखे वाला पुण्य के प्राप्ति होला.\nगणपति विसर्जन पर बाजे वाला भजन\nगणपति विसर्जन पर अधिकतर भजन जवन बाजेला, ओह में नृत्य वाला बीट होला, रीदम होला, ढोल – नगाड़ा के ध्वनि होला, झाल-मंजीरा के धुन होला, जेके सुनते, जवन आदमी ना नाचत होखे ओकरो गोड़ थिरके लागेला. उहो नाच उठेला जे सालों से नाचल भुला गइल बा, दुख अउरी तृष्णा में बेकल बा. जवन गीत सबसे हिट बा, उ बा नवका अग्निपथ के ‘देवा श्री गणेशा’. एह गाना में एगो विशाल ऑर्केस्ट्रा बाजेला. एह गाना के कॉम्पोजर अउरी संगीतकार जोड़ी अजय-अतुल अपना साक्षात्कार में कहले रहल लोग कि जब ई गाना बनावत रहनी जा त हमनी सौ से अधिक साज-बाज वाला के साथे लाइव आर्केस्ट्रा में ई गाना रिकॉर्ड कइनी जा. ई गाना सुनके लगबो करेला कि जेतना भव्यता एह में बा ओतने भव्यता से ई बनलो होई. एह गीत के हिन्दी सिनेमा के मशहूर गीतकार अमिताभ भट्टाचार्य लिखले बाड़ें.\nअजय अतुल मराठी ह लोग अउरी उहाँ के लोक संगीत के बहुत सुंदरता से अपना संगीत में प्रयोग करेला लोग. सभे जानत बा कि महाराष्ट्र कला आ संगीत में शुरुए से धनी रहल बा. एकर झलक ओ लोग के गीत-संगीत में लउकेला, भले उ हिन्दी में होखे भा मराठी में. एही जोड़ी के लिखल, कम्पोज कइल अउरी संगीत से सजावल एगो गाना बा, एकदंताय वक्रतुंडाय. एके गवले बाड़ें महान गायक अउरी संगीतकार शंकर महादेवन. ई गीत भी खूब बाजेला.\nकुछ गीत शांत अउरी मधुर ध्वनि वाला भी विसर्जन में बाजेला, जे पर लोग कूद-कूद के नाचेला ना बाकिर झूमेला, गणेश जी के सुमिरन करेला. जइसे दर्द का रिश्ता (1982) में हरिहरन के आवाज में एगो मधुर भजन ‘मेरे मन मंदिर में तू भगवान रहे, मेरे दुख से कैसे तुम अनजान रहे…’. बहुत ही मार्मिक अउरी सुंदर भजन बा गणेश जी के. एगो गणपति भजन हमरो (मनोज भावुक) लिखे के मौका गणेश जी देहले रहनी जवन भोजपुरी के मशहूर गायिका प्रियंका सिंह गवले बाड़ी. ओ भजन के एक एक वाक्य हमरा दिल से निकलल रहे अउरी काफी श्रोता ओह के पसंद भी कइलें.\nमनोज भावुक के लिखल गणेश भजन\nमेरे मन के आँगन में आओ गजानन\nहरो कष्ट, दुख को मिटाओ गजानन\nमुझे इस तरह से गमों ने है घेरा\nकि लगता नहीं है कि होगा सवेरा\nतुम्हीं मुझमें सूरज उगाओ गजानन\nमेरे मन के…\nअनाड़ी हूँ, मुझको नहीं ये पता है\nकि अच्छा है क्या और क्या-क्या बुरा है\nतुम्ही मुझको रस्ता दिखाओ गजानन\nमैं सुख खोजते, दुख के दरिया में आया\nतो जाना कि है कौन अपना पराया\nतुम्हीं हो बस अपना, बचाओ गजानन\nएह भजन में बहुत नृत्य वाला बीट्स त नइखे बाकिर एगो दुख से बेकल भक्त के गुहार बा. अइसन अउर भी गीत, भजन बाटे जवन विसर्जन के दिने बाजेला अउरी दर्शक उहाँ के भक्ति से सराबोर हो जाला. गणपति बप्पा सभपर कृपा करीं, इहे विनती बा. गणपति बप्पा मोरया!


टटका खबर, सोमार, 28 नवम्बर 2016 – टटका खबर\nटटका खबर, सोमार, 28 नवम्बर 2016\nवित्त मंत्री अरुण जेटली आजु लोक सभा में आयकर कराधान कानून (दुसरका बदलाव) विधेयक, 2016 पेश कइलन। एह विधेयक में अघोषित आमदनी पर कुल मिलाके 50 प्रतिशत टैक्स आ सरचार्ज लगावे के प्रस्ताव बा। एह 50 फीसदी का उपर से 25 फीसदी अउर प्रधानमंत्री गरीब कल्याण जमा योजना-2016 में जमा करावे के पड़ी जवना प कवनो ब्याज ना मिली.\nनोटबंदी क बाद भइल महाराष्ट्र के नगर निकाय चुनावन में बीजेपी बड़हन जीत हासिल करत लउकत बीया. पिछला बेरी भाजपा तिसरका नंबर के पार्टी रहुवे बाकि अबकी विजेता बन गइल बीया. कुल्ह 147 नगरपालिकन के चुनाव में भाजपा के 52 गो अध्यक्ष जीतल बाड़ें.\nई परिणाम देखि के लागत बा कि जनता नोटबन्दी पर प्रधानमंत्री मोदी के फैसला पसन्द कइले बिया.\nमोहाली टेस्ट के तिसरका दिन के खेल ख़तम होखे बेरा भारत मजबूत हाल में। इंग्लॅण्ड के चार गो विकेट का नुकसान का बादो पहिला पारी में भारत के मिलल बढ़त से 56 रन पाछा।\nमोहाली टेस्ट के तिसरका दिने भारत के पहिला पारी 417 रन बना के ख़तम हो गइल। पहिला पारी में भारत 134 रन के बढ़त बना लिहले बा।\nकरिया धन का खिलाफ भइल नोटबंदी के विरोध में आजु भारत बन्द करे के ऐलान किले रहले कुछ मालदार विरोधी पार्टी। बाकि जनता के बेरुखी देखत लोग एकरा के विरोध जतावल बता दिहले बा। बिहार का दरभंगा में बंवारा गोल ट्रेन रोक के आ लखनऊ में सपा का तरफ से सड़क जाम करे के खबर बा। बलिया में कवनो असर नइखे लउकत।\nआजु भोरे नेपाल में आइल भूकम्प के झटका बिहारो के कुछ जगहन पर महसूस भइल। खास क के नेपाल से सटल इलाकन में। गोपालगंज आ चंपारण में अधिका बुझाइल। वइसे कतहीं से जान माल के नुकसान के खबर नइखे।\nआजु के टटका खबर बीच बीच में अपडेट होखत रही, एहसे आवत रहब जब जब मौका मिले।\nTags: आयकर कराधान कानून, क्रिकेट, गोपालगंज, चंपारण, नेपाल, नोट बंदी, भूकम्प, मोहाली\nMore Stories From खेल


कइसे मिली हमके सहारा | Khabar Lahariya (खबर लहरिया)\nखबर लहरिया » कइसे मिली हमके सहारा\nकइसे मिली हमके सहारा\nद्वारा लिखित खबर लहरिया December 30, 2013 10 बार देखा गया\nजिला वाराणसी, ब्लाक चिरईगावं, गावं अल्लोपुर। इहां के कुमारी देवी के कहब हव कि हमार उम्र लगभग 62 साल हो गएल हव। लेकिन हमने के वृद्धा पेंशन नाहीं मिलत हव। जब प्रधान से कहल जाई तब प्रधान खाली हाँ हाँ करलन।\nकुमारी देवी के कहब हव कि हमके ऐतना दिन से रहल जाला लेकिन अभहीं तक वृद्धा पेंशन नाहीं मिलत हव। हमार लइकन हयन त उ अपने परिवार के देखे में रहलन। वहीसे भी अब लइकन पर के भरोसा करी। लइकन आपन करे में रहे जालन। हमने के जब तक पैरूख रहल तब तक हमने आपन काम करत रहे। लेकिन अब त हमने के पैरूख खत्म हो गएल हव। अब हमने काम भी नाहीं कर पाइत। जब प्रधान से कहब त प्रधान सुनबे नाहीं करतन। हमने के ब्लाक पर भी एतना पहुंच नाहीं हव कि हमने ब्लाक पर जाके दरखाश देई।\nब्लाक के सहायक विकास समाज कल्याण प्रभुनाथ यादव के कहब हव कि 2002 के बी. पी. एल. सुची में नाम होवे के चाही। आउर उम्र भी साठ वर्ष से उपर हावे के चाही।\nछात्राओं पर फेका तेजाब\nकरई छी इंदिराआवास के इंतजार\nवाराणसी: रेलवे ट्रैक पर फिर मिला एक शव...\nसबरीमाला मंदिर में महिलाओं के प्रवेश याचिका पर...


बिहार सरकार शराबखोरी नइखे बढ़ावत – टटका खबर\nविधानपरिषद में बहस का बीच दखल देत मुख्य मंत्री नीतीश कुमार कहले कि बिहार सरकार शराबखोरी के बढ़ावा नइखे देत. असल बाति ई बा कि राजस्व चोरी पर लगाम लागला का चलते सरकार के आबकारी विभाग बेसी राजस्व वसूल पा रहल बिया. विपक्ष के आरोप रहे कि एनडीए सरकार गली गली में शराब के दोकान खोलवा दिहले बिया. नीतीश कुमार इहो कहलन कि शराब पियल रोके खातिर सरकार समय समय पर अभियान चलावत रहेले आ एह अभियान में औरतन के बेसी सहभागिता पर जोर दिहल जाई.